ישיבת מליאה, כנסת 25, פרוטוקול מספר 6, 2022-11-28 00:00

מיקי לוי: היום ד' בכסלו התשפ"ג, 28 בנובמבר 2022

מיקי לוי:  אני מתכבד לפתוח את מליאת הכנסת

מיקי לוי:  הודעה למזכיר הכנסת, בבקשה

דן מרזוק: ברשות יושב-ראש הכנסת, אבקש להודיעכם, כי הונחו היום על שולחן הכנסת –      דוח שנתי של מבקר המדינה, 73א' – חלק ראשון, וכן הערות ראש הממשלה לדוח זה

דן מרזוק:       דוח ביניים מיוחד של מבקר המדינה בנושא: מוגנות משרתי החובה (חיילות וחיילים) ביחידות המשרד לביטחון הפנים

דן מרזוק:  תודה

מיקי לוי: תודה רבה

מיקי לוי: הודעה ליושב-ראש הוועדה המסדרת

מיקי לוי:  חבר הכנסת קיש, בבקשה

הוועדה המסדרת): אדוני היושב-ראש, חברות וחברי הכנסת, בהתאם להוראות סעיף 59(2) ו-60 לחוק הכנסת וסעיף 10(א) לתקנון הכנסת, אישרה הוועדה המסדרת בישיבתה ביום כ"ו בחשוון התשפ"ג, 20 בנובמבר 2022, שינוי בהרכב הסיעתי של הכנסת העשרים-וחמש כלהלן:      סיעת הציונות הדתית בראשות בצלאל סמוטריץ' ועוצמה יהודית בראשות איתמר בן גביר התפלגה לשלוש סיעות לפי השתייכות מפלגתית:      1

הוועדה המסדרת):  סיעת הציונות הדתית בראשות בצלאל סמוטריץ', אשר תמנה שבעה חברי כנסת: בצלאל סמוטריץ', אופיר סופר, אורית מלכה סטרוק, שמחה רוטמן, מיכל מרים וולדיגר, אוהד טל ומשה סולומון

הוועדה המסדרת):  הסיעה תייצג את המפלגות: האיחוד הלאומי, תקומה ועתיד אחר – עתיד טוב לישראל, לפי ההשתייכות שעליה הודיעו עם הגשת רשימת המועמדים

הוועדה המסדרת):       2

הוועדה המסדרת):  סיעת עוצמה יהודית בראשות איתמר בן גביר – זה 2, כן? – אשר תמנה שישה חברי כנסת: איתמר בן גביר, יצחק שמעון וסרלאוף, אלמוג כהן, עמיחי אליהו, צביקה פוגל ולימור סון הר מלך

הוועדה המסדרת):  הסיעה תייצג את מפלגות: חזית יהודית לאומית וארץ ישראל שלנו – מפלגה יהודית מאוחדת לשלמות התורה, העם והארץ, לפי ההשתייכות שעליה הודיעו עם הגשת רשימת המועמדים

הוועדה המסדרת):      3

הוועדה המסדרת):  סיעת נעם בראשות אבי מעוז, אשר תמנה את חבר הכנסת אבי מעוז ותייצג את מפלגת לזוז

הוועדה המסדרת):  תודה

מיקי לוי: תודה רבה

מיקי לוי:  חברי הכנסת, אני איאלץ לצאת מהמליאה להפסקה ב-16:45 מכיוון שיש את ביקור נשיא לטביה בכנסת

הוועדה המסדרת): - - -      

מיקי לוי: מה?     

הוועדה המסדרת): 17:00, אמרנו

הוועדה המסדרת):  חשבנו שנספיק את שני האלה

מיקי לוי: אנחנו נספיק, תכף תראה

מיקי לוי:  ב-17:00 אני אמור לקבל אותו, אני לא יכול לאחר

מיקי לוי:  ולאחר מכן כמובן – לפתוח את המליאה שנית

מיקי לוי: אנחנו ניגשים להמשך סדר-היום – נאומים בני דקה

מיקי לוי:  אם למישהו מחברי הכנסת, מכיוון שאנחנו בלחץ של זמנים, אין משהו מיוחד, אז אפשר להימנע היום

מיקי לוי:       הצבעה – מי שרוצה, בבקשה

מיקי לוי:  הצביעו שלושה

מיקי לוי:  הרשימה סגורה

מיקי לוי:  אני לא אאפשר לאף אחד להצטרף

מיקי לוי:  מי הראשון, בבקשה? עד שהרשימה תינתן לי, מי ביקש נאום בן דקה, חברי הכנסת? בבקשה, חבר הכנסת, תהיה ראשון, בועז, בבקשה

טלי גוטליב: אתה יכול להכניס את אבא שלי הקמב"ץ? לא מכניסים אותו

מיקי לוי: לאן?     

טלי גוטליב: לפה

בועז טופורובסקי: אדוני יושב-ראש הכנסת, אדוני השר, חברי וחברות כנסת נכבדים, הוא עבר יחד עם אשתו במעבר חציה באור ירוק, רוכב קטנוע חתך אותו, האישה צילמה

בועז טופורובסקי:  רוכב הקטנוע עבר באור אדום

בועז טופורובסקי:  הוא העיר, רוכב הקטנוע, לא לצלם

בועז טופורובסקי:  הבן אדם אמר לו להמשיך, ואז רוכב הקטנוע דקר אותו

בועז טופורובסקי:  יורי וולקוב נדקר בחזהו, התמוטט ומת

בועז טופורובסקי:  עוד אלימות בכבישים

בועז טופורובסקי:  זאת אומנם לא תאונת דרכים, אבל זה מוות שקרה בכבישים, וזה לא נגמר

בועז טופורובסקי:  זה פשוט לא נגמר

בועז טופורובסקי:       וכמו בכל שבוע, גם השבוע אציין את פרטי תאונות הדרכים הקטלניות שקרו בשבוע החולף, מעבר ליורי וולקוב: ביום שלישי, 22 בנובמבר, נהרג רוכב אופנוע בשנות ה-20 לחייו, סמוך לכפר גדעון; ביום רביעי, 23 בנובמבר, נהרג טירן פרו, בן 18 מדאלית אל-כרמל, בתאונה קטלנית בג'נין

בועז טופורובסקי:  כולנו זוכרים איך חטפו אותו מבית החולים, אחר כך את גופתו, ולבסוף החזירו אותה; ביום ראשון, 27 בנובמבר, נהרג רוכב האופנוע ירון אחר, איש תקשורת בן 52, בתאונה סמוך לכפר שמריהו; והיום, 28 בנובמבר, נהרגה אישה בת 40 בתאונה עם משאית סמוך לכפר דניאל

בועז טופורובסקי:  ארבעה הרוגים מאז יום שלישי האחרון, אז פירטתי את תאונות הדרכים בשבוע לפני כן

בועז טופורובסקי:       אם היה מדובר בפיגוע שבו כל יום נהרג אדם במדינת ישראל כתוצאה מטרור – היינו במלחמה

בועז טופורובסקי:  מתחילת השנה נהרגו 314 בני אדם בכבישים, ואף אחד לא נלחם

בועז טופורובסקי:       אני לא אשתוק אף פעם, ואני לא אתן לכם לשכוח שתאונות הדרכים הן מכת מדינה ועלינו להילחם בה מלחמת חורמה

בועז טופורובסקי:  תודה

מיקי לוי: תודה רבה

מיקי לוי:  חבר הכנסת ביטון, בבקשה, ואחריו – חבר הכנסת דוידסון, אחרון הדוברים

מיכאל ביטון: אדוני יושב-ראש הכנסת, לפני חודש התפרסם דוח חמור של אגף המחקר בכנסת, על התפקודים של חברת עמידר, כולל הסתרת מידע ונתונים מהכנסת

מיכאל ביטון:  אני חושב שהדוח הזה, שאני אפרט חלק מהמסקנות שלו, מצדיק סגירה של החברה הזאת לאלתר

מיכאל ביטון:  אני מתכוון להביא הצעת חוק לסגור את החברה הזאת ולהעביר את הפעילות שלה לחברת עמיגור, שפעלה מעולה ותפקדה מעולה ומבצעת עוד פרויקטים לממשלה

מיכאל ביטון:       זה כל כך חמור שיש חברה אחת ששולטת ברוב הדירות של הדיור הציבורי, והיא לא מתחזקת כראוי, והיא עושה עסקאות נדל"ן, היא עושה התחדשות עירונית, מוכרת קרקע זולה, בונה הרבה בתים, ואפילו באותה קרקע לא מקצה בתים עתידיים לדיור הציבורי

מיכאל ביטון:  היא מתעמרת באזרחים, היא מפנה בכוח דיירים ממשיכים – חלקם עם מחלת נפש, חלקם עם מחלה גופנית – ולא רגישה, ומנצלת את חילופי הממשלות כדי לבצע פינויים שעצרנו במשך שנה

מיכאל ביטון:       אני מתכוון גם להביא הצעה לסדר-היום למליאה שתעסוק בחברת עמידר, הצעת חוק שתסגור אותה ותעביר את פעילותה לחברת עמיגור

מיכאל ביטון:  הדבר הזה צריך להיחקר

מיכאל ביטון:  יש להם עשרות מיליוני שקלים רווחים, וביזיון של תפקוד של חברה ממשלתית עם פשע חברתי מתמשך

מיקי לוי: תודה רבה

מיקי לוי:  חבר הכנסת דוידסון, בבקשה

סימון דוידסון: תודה, אדוני היושב-ראש

סימון דוידסון:  חבריי חברי הכנסת, היום אנחנו מציינים יום חשוב מאוד, היום הבין-לאומי למאבק באלימות נגד נשים ומיגור האלימות במשפחה

סימון דוידסון:  אני רוצה לציין משהו אישי: שלוש בנות יש לי, כל אחת שונה, כל אחת מיוחדת

סימון דוידסון:  מאז שהן היו קטנות, אנו כהורים דוחפים אותן לממש את הרצונות והשאיפות שלהן, לשאוף הכי גבוה שאפשר, כל אחת בהתאם לכישרונות שלה

סימון דוידסון:  רז, הגדולה, בת 23, מפקדת בחיל האוויר – צבא מתקדם ומקצועי שעושה צעדים חשובים בכל הנוגע לשילוב ראוי של נשים בתוכו; צבא שיש בו יוהל"ם, עדיין, יועצת רמטכ"ל לענייני מגדר, שמסייעת לקדם בשילוב הראוי הזה

סימון דוידסון:  רומי בת ה-20 סיימה חיל מודיעין ומתחילה את דרכה האזרחית, ולירי, הקטנה, בת ה-16, תלמידת בית ספר תיכון וספורטאית מצטיינת

סימון דוידסון:       בתור אבא לשלוש הבנות המיוחדות האלה, אני מכיר בחשיבות העצומה של החינוך, הפתיחות והליברליות במרחב הציבורי שלנו

סימון דוידסון:  אני מאמין גדול בחיה ותן לחיות, ומבקש שכל אחת מהבנות שלי תחיה בהתאם לרצונות וליכולות שלה

סימון דוידסון:   ביום החשוב הזה אנו מציינים את היום הבין-לאומי למאבק באלימות נגד נשים ומיגור האלימות במשפחה

סימון דוידסון:  זה יום שמזכיר לנו את החשיבות של חברה בטוחה ומוגנת עבור נשים, של שיח ותרבות בריאים ומתקדמים שמכירים במקום של נשים במרחב הציבורי

סימון דוידסון:       למרבה הצער, חברים יקרים, עוד רבה הדרך להגיע לחברה בטוחה שכזו

סימון דוידסון:  גם בשנת 2022 אנחנו עדיין מתמודדים עם הנתון המזעזע, שלפיו עד חודש אוקטובר השנה התקבלו 5,712 פניות בנושא אלימות במשפחה

סימון דוידסון:  5,712 פניות, שמאחורי כל אחת מהן יש אישה, ילד, ולעיתים גם גבר, פגועים וכואבים

סימון דוידסון:       אני קורא לממשלה הקרובה להעביר את חוק האזיק האלקטרוני

סימון דוידסון:  הוא מוכן

סימון דוידסון:  אתם טרפדתם אותו

סימון דוידסון:  תעבירו אותו עכשיו

סימון דוידסון:  בימים אלו, שבהם עולים מחדש קולות קיצוניים ומדאיגים ביחס למעמדן של נשים בחברה - -     

מיקי לוי: תודה

סימון דוידסון: - - אני מבקש לפנות לבנות שלי ולהגיד: בנות יקרות, אנו לא ניתן לזה לקרות

סימון דוידסון:  אל תיתנו לאף אחד להגיד לכן מה אתן לא יכולות, כי אתן יכולות לעשות הכול

סימון דוידסון:  תודה

מיקי לוי: תודה רבה

מיקי לוי:  חבריי חברי הכנסת, לפני הנאומים של חברת הכנסת גוטליב וחבר הכנסת בצלאל, משפט וחצי לגבי דוחות מבקר המדינה

מיקי לוי:       כנסת נכבדה, עם פתיחת המליאה אני רוצה להתייחס לדוח מבקר המדינה שהוגש לידי היום, העוסק בהגנה על משרתות ומשרתי החובה ביחידות המשרד לביטחון פנים

מיקי לוי:  זהו דוח מזעזע, מקומם ועצוב, שמוצא שהחיילות בשירות חובה במשטרה, בשב"ס ובמג"ב חשופות להטרדות מיניות מצד משרתי הקבע מפקדיהן, ואף מאסירים ביטחוניים

מיקי לוי:       העדויות בדוח מחרידות

מיקי לוי:  זה בלתי נתפס שאחת מכל ארבע חיילות בשב"ס ובמשטרה חוו פגיעה מינית

מיקי לוי:  זה בלתי נתפס ש-70% מהתלונות על הטרדה מינית לא טופלו כראוי ושאין גיבוי הולם מהמפקדים

מיקי לוי:  אני קורא למשרדי הממשלה הנוגעים בדבר ולגופי הביטחון המבוקרים ללמוד את הדוח, לשבת עם מבקר המדינה וצוותו, להפיק לקחים וליצור תוכניות כדי לבער את התופעות המטלטלות האלה מקרבם

מיקי לוי:  תודה רבה

מיקי לוי: חברת הכנסת טלי גוטליב, בבקשה, נאום בכורה

מיקי לוי:  לא, לא, לא, אסור מחיאות כפיים

מיקי לוי:  צר לי, שימעל'ה, אין לך אצלי פרוטקציה, למרות השירות המשותף לאורך שנים

מיקי לוי:  ברוך הבא

טלי גוטליב: שלום, חברים

טלי גוטליב:  אני אנסה להיות מנומסת, אני מקווה שזה יחזיק יותר מחצי דקה

טלי גוטליב:  אני קודם כול רוצה להודות לאבא שלי, שמעון רז, סגן אלוף בצנחנים, מי שלחם במלחמות ישראל, גיבור, בן למשפחה יוצאת שואה, שלימד אותי ערכים וצדק ואהבת הארץ ולהיות גאה ביהדותי ובישראליותי, יהא המחיר אשר יהא

טלי גוטליב:       לאימא, אימא רותי אהובתי, שלימדה אותי בגיל 17 מה זה ללכת לשחרר את אבא שלה כי יש חוב של הוצאה לפועל, ועשתה את זה מול שופט

טלי גוטליב:  את אבא שלה, ששחרר את ירושלים, את סבא רבא שלי, שהיה הרב של עתלית

טלי גוטליב:  תודה לכם, הורים יקרים, שאין לי כלום חוץ מכם וערכיכם

טלי גוטליב:  בזכותכם אני כאן

טלי גוטליב:      איילת, אחותי אהובתי, אשת סודי – תודה שבאת, תודה שאת כאן

טלי גוטליב:  תודה על העובדה שלא משנה מה עברתי בחיים, טוב או רע, את אוזן קשבת, מייעצת, לא שופטת, מכילה; יואל אחי, המפקד

טלי גוטליב:  מנהל בית ספר, מ"פ בצנחנים, לוחם ללא פחד; ליאור אחי, גם הוא לוחם בצה"ל

טלי גוטליב:  כולם כולם אנשים ערכיים וטובים, אוהבי אדם, אוהבי ארץ

טלי גוטליב:  מי אני הקטנה מולכם? אני אני, ואני אתם

טלי גוטליב:       ילדיי המופלאים, יוצאי הדופן, מתנאל ויונתן, בני 24, תאומים, יושבים כאן באולם

טלי גוטליב:  שעוזרים לי ותומכים בי ומחזקים אותי

טלי גוטליב:  כל אחד מכם עולם אדיר שלימד אותי המון על עצמי; על להיות אימא, להיות שם עבורכם, כמו שאתם עבורי, ולקבל חזרה הכרת הטוב בלתי רגילה מכם

טלי גוטליב:  אתם נלחמים את המלחמות שלי, אתם כואבים את הכאב שלי, שמחים את השמחות שלי

טלי גוטליב:  ולצידכם אחותנו המדהימה, שלא יכולה להיות כאן, ילדה נהדרת, אוריה, אוטיסטית בתפקוד נמוך, לא מדברת ולא מתקשרת, שלימדה את כולנו ואת המשפחה שלי שאין לנו זכות לא לדבר ואין לנו לזכות לחשוש ואין לנו זכות לפחד להעביר ביקורת

טלי גוטליב:  כי היא לא יכולה לדבר, והיא רוצה לדבר, אז אם אנחנו, כולנו כאן, רבותיי – המליאה קטנה, אין פה הרבה אנשים, אבל כולנו כאן מחוקקים

טלי גוטליב:  אתם קולטים את התפקיד שלכם? כי יאמרו לכם כל עורכי הדין שהדבר הראשון שאתם לומדים במקצוע של עריכת דין זה על כוונת המחוקק

טלי גוטליב:  כוונת המחוקק

טלי גוטליב:  יש לכם זכות לא להתכוון? יש לכם זכות לא לחשוב? יש לכם זכות לא להתלבט? יש לכם זכות לא להעביר ביקורת, גם אם היא על האינסטנציות הבכירות ביותר? איזו זכות יש לכם?     יש לכם חובה להיות מחוקקים

טלי גוטליב:  זה מה שאנחנו עושים פה, ובתור שכאלה אנחנו צריכים להכיר את הכוח החשוב שיש לנו ביד

טלי גוטליב:  יש במדינה הזאת שלוש רשויות: רשות מבצעת, רשות מחוקקת ורשות שופטת

טלי גוטליב:  ולא, לא, לא, חברים, אין פרות קדושות, אין יותר ואין פחות; כל רשות עומדת על תילה וחשובה בה במידה, אבל היא מתכתבת האחת עם רעותה

טלי גוטליב:  וכמו שאני ארכין ראשי לביקורת, תרכין כל רשות את ראשה לביקורת, והיא לא תצא ותצעק ותאמר "געוואלד" כי מישהו העז לקרוא לה בשם ומישהו העז להציב לה מראה

טלי גוטליב:       אני אתחיל רשות-רשות – ואני אתחיל, ברשותכם, עם הרשות השופטת

טלי גוטליב:  סליחה, מה, לא הבנתי, יש כאן מישהו מורם ממישהו או ממשהו? שופטים הם שליחי ציבור שנועדו להכריע בין זכויות

טלי גוטליב:  ואתם יודעים מה ההבדל בין שופטים אלינו, המחוקקים? אנחנו נבחרנו על ידי העם, והם לא

טלי גוטליב:  והמשמעות של דמוקרטיה זה שנבחרי הציבור הם בבואה של העם ורצונותיו

טלי גוטליב:  אז מה לעשות, הרוב קובע

טלי גוטליב:  לפעמים הרוב פחות מיטיב איתי, ולפעמים הרוב הוא אני ואני, והוא מיטיב איתי וטוב לי והוא מביא לי גאווה גדולה וביטחון

טלי גוטליב:  זאת המשמעות של דמוקרטיה

טלי גוטליב:       אז אני לא יכולה להעביר ביקורת על בית משפט? בואו אני אזכיר להם היסטוריה: אתם יודעים, היה כאן שר משפטים בשנות החמישים, דב יוסף

טלי גוטליב:  הוא העז לצאת נגד השופט אולשן של בית המשפט העליון ולומר שהפסיקות שלו מקוממות והעונש הוא פשוט מגוחך וחוטא לכוונת המחוקק

טלי גוטליב:  ואולשן נורא כעס – השופט של העליון

טלי גוטליב:  כעס כעס

טלי גוטליב:  אבל בן-גוריון – ההיסטוריה מלמדת שהוא גיבה את דב יוסף, שר המשפטים, ועוד ההיסטוריה מלמדת ששר המשפטים עשה נכון כשהוא עמד על דוכן הכנסת בשנות החמישים ואמר שהענישה בישראל מקילה

טלי גוטליב:  צדק או לא צדק? צדק

טלי גוטליב:  אז הוא יכול היה להחריש ולהיות מלוטף ולהיות מאותרג לגמרי

טלי גוטליב:  אולי זו דרך – לא הדרך שלי, כי אני נושאת עיניים לדב יוסף, קטונתי כמובן

טלי גוטליב:  ואני גם אינני שרת משפטים

טלי גוטליב:  אבל אני כאן

טלי גוטליב:  איש-איש מאיתנו, יש לו ידענות מופלגת כזו או אחרת ויש לו היגיון כזה או אחר ויש לו ערכים כאלה ואחרים, ואין בינינו מי יותר ומי פחות

טלי גוטליב:  יש לנו גוש, ויש גוש כזה וגוש כזה, ואנחנו יכולים לריב – ואנחנו גם נריב, זה בסדר גמור – אבל כל אחד מאיתנו, יש לו צו מצפון, וצו המצפון הזה הוא מה שמוליך אותי לפחות, וצריך להוליך גם אתכם

טלי גוטליב:  אבא, אני אשתדל תמיד להיות נאמנה לערכיי ומצפוני

טלי גוטליב:       אתם יודעים, לא קל להיות ההורים שלי

טלי גוטליב:  לא, אני לא ילדה טיפוסית

טלי גוטליב:  לא קל גם להיות אולי בן זוג שלי, לא קל להיות אולי הילד שלי

טלי גוטליב:  אני לא כמו כולם, אני אומרת דברים שנורא נורא מקוממים

טלי גוטליב:  אוי ואבוי, ממתי לומר על בית משפט עליון שהוא חורג מסמכות זה דבר מקומם? זה אל"ף-בי"ת

טלי גוטליב:  אני לא יכולה לומר "המלך עירום"? צריך להיות ילד תמים וקטן כדי לקרוא לדבר בשמו? או שאנחנו צריכים להיות בעלי היגיון שאומרים את דעתנו? ואם דעתנו לא מקובלת, אז אני אחריש אותה? לא אחריש, לא אחריש

טלי גוטליב:  ואם אני אצטרך להיות ילד תמים וקטן, אז אני אהיה ילד תמים וקטן כשאני אומר ואציב מראה למה שנכון בעיניי להציב מראה

טלי גוטליב:  הרשות המחוקקת ניצבת לצידי, והרשות המחוקקת פועלת מכוח החוקים שאנחנו מחוקקים, מכוח כוונת המחוקק שלנו – כל סטודנט למשפטים לומד את זה בשיעור ראשון

טלי גוטליב:  כוונת המחוקק

טלי גוטליב:  ואף גולם לא קם על יוצרו, לא משנה, אין חיה כזאת – לא אנחנו כמחוקקים, לא הממשלה כממשלה ולא שופטים כשופטים

טלי גוטליב:       בואו אני אדגים לכם ממי אני לומדת: בואו תראו מה קורה כשהנשיא אהרן ברק – מישהו מעז לחלוק עליו

טלי גוטליב:  הנשיא אהרן ברק יצר לפני 20 שנה הלכה

טלי גוטליב:  הוא קבע בהלכה שלמרות מה שכתוב בחוזה, הוא יכול לפרש את החוזה בניגוד לכוונת הצדדים

טלי גוטליב:  הוא שופט והוא יכול

טלי גוטליב:  טוב, למדתי את זה באוניברסיטה, גם אז זה היה נראה לי משונה

טלי גוטליב: ואתם יודעים מה קרה אחרי 20 שנה מפסק הדין הזה? פסק הדין הזה התהפך

טלי גוטליב:  פסק הדין הזה התהפך, אותו פסק דין שברק קורא לדנציגר "דברי הבל"

טלי גוטליב:  ואתם יודעים משהו? זה מה שמדהים במה שאתם עושים, כי אתם מחוקקים

טלי גוטליב:  אתם קולטים איזו זכות אדירה יש לכם? יש לך זכות לומר מכאן את דעתכם, ולפעול שהדעה שלכם תקבל שיקוף בחוק

טלי גוטליב:  אז יש מצב, כשאנחנו לא רוב, שלא כל החוקים שנרצה יעברו, ויש חוקים שלא נרצה ויעברו, כי זו הדמוקרטיה, זו תפארת שלה

טלי גוטליב:  זו התפארת של הדבר הזה

טלי גוטליב:  אני יכולה לחלוק על כך, ואני יכול לחלוק על אחרת

טלי גוטליב:  ולא, לא, לא, אני לא אהיה כמו ארגונים רדיקליים שמסמנים עליי איקס

טלי גוטליב:  לא, אני לא מדברת ככה; אני – לא תשמעו מהפה שלי "אני לא מדברת איתך" ו"אני לא מדברת איתך"

טלי גוטליב:  אני רק עם מחבלים לא מדברת, או עם מי שחותר תחת הקיום שלי כמדינה יהודית ודמוקרטית

טלי גוטליב:  עם כאלה אלה אני לא אדבר

טלי גוטליב:      ואתם יודעים עם מי עוד אתה לא צריכים לדבר? מי שמעז לפגוע בכבודה של מדינת ישראל כמדינה יהודית ודמוקרטית, כאן במליאה

טלי גוטליב:  באיזו עוד מליאה בעולם זה קורה? תגידו, מה הפכנו להיות? אויבים של עצמנו? אנחנו לא אויבים של עצמנו

טלי גוטליב:  אנחנו נקבל איש-איש את רעהו, תהא דעתו אשר תהא, ולא יעלה על הדעת שמהרגע שאני נבחרת בפריימריז, לא פחות ולא יותר – אתם קולטים? אף אחד לא העביר אותי ממקום למקום כמו איזו חברת כנסת שצעקה עליי, שעברה תוך שנתיים שלוש מפלגות – לא, לא, לא, בוחרים בחרו בי, לא כי אני מאוד מנומסת, ולא כי אני מאוד ממלכתית או חמודה

טלי גוטליב:  לא

טלי גוטליב:  הם יודעים מה אני עושה במאבקים שלי עבור חברה מתוקנת, ראויה, עם איזון בין הרשויות

טלי גוטליב:  את זה הם יודעים

טלי גוטליב:  הם יודעים מה זה כוונת מחוקק, והם יודעים מה התפקיד שלנו כאן

טלי גוטליב:  ולא יכול להיות מצב שכל מה שהשמאל יעשה כשהימין עולה לשלטון זה לנגח פרסונלית חברי כנסת

טלי גוטליב:  באמת, זה כל כך בלתי מודרני ובלתי מתקבל על הדעת

טלי גוטליב:      אז יש לי חדשות לכל חורשי רעתי

טלי גוטליב:  אני אתחיל בזה שאני אזכיר את דברי תהילים – אני אומרת תהילים כל יום, כמו שכל אחד יודע

טלי גוטליב:  אני אומרת תהילים, כמו שאבא שלי אומר, שלא יעלה לי האף, חלילה, וחס וחלילה שלא תיגע בי יהירות, ושאני אזכור כל יום את תפקידי מול הבורא, מי ריבונו של עולם ומי אני

טלי גוטליב:  אז קוראים תהילים, ואז אתה זוכר את עצמך מול הדבר הזה

טלי גוטליב:  ואז כשאני קוראת כל פעם – זה בתהילים של יום ראשון, אגב

טלי גוטליב:  תהילים של היום – כל אדם שיקרא תהילים ימצא את מה שמתאים לו לאותו יום

טלי גוטליב:  אז היום קראתי שכל חורשי רעתי וכל מוציאי דיבתי – האלוקים, יש לו את סדרי העולם שלו

טלי גוטליב:  אבל אני מאוד מתחברת למשפט: "ה' שפתי תפתח ופי יגיד תהלתך", לא במובן הדתי שלו – אני רואה פה בקהל דתיים, אז סליחה על הפרשנות שאני תולשת מהמשפט הזה – המשמעות היא להיות נאמן לאלוקות הזו, לעולם הרוח שלך ולמה שנכון לומר

טלי גוטליב:      אז בואו תראו, אני בנאום הפתיחה לא הולכת לחפור לכם את החזון שלי, כי החזון שלי הוא מאוד מאוד מורכב, בראש ובראשונה, באלמנטים החשובים ביותר

טלי גוטליב:  כן, זאת מדינת ישראל, וזאת מדינה יהודית ודמוקרטית, ואני אשב כאן בפרלמנט וידברו פה בעברית, ומי שידבר בערבית יתרגם לי את מה שהוא אומר

טלי גוטליב:  אני לא אשב פה ולו דקה אחת ולא אבין מה מדברים פה

טלי גוטליב:  לא, לא, לא, לא, לא

טלי גוטליב:  ממש לא

טלי גוטליב:  לא יקרה

טלי גוטליב:  ואת זה אני דורשת ומצפה מכל יו"ר שיתמנה, שישב כאן וידע לא לחשוש

טלי גוטליב:      ואתם יודעים מה עוד חרה לי, כשאנחנו אורחים לרגע? כשהיינו בהשבעה אני חשבתי שצריך לומר את כל המילים: אני, טלי גוטליב, מתחייבת למדינת ישראל וחוקיה וכו', ולא רק "מתחייבת אני"

טלי גוטליב:  למה? כי בזווית העין שלי ראיתי חבר כנסת ממפלגה מאוד מסוימת שבקושי עמד ובקושי אמר "מתחייב אני"

טלי גוטליב:  לא ככה מתחייבים למדינת ישראל ולתפקיד הבלתי-רגיל הזה שנקרא להיות מחוקק

טלי גוטליב:  לא ככה

טלי גוטליב:  אומרים את הדברים מילה במילה במילה, כדי שכל אחד ירעד בתחושת השליחות שיש לו

טלי גוטליב:  זה כל כך קריטי לי

טלי גוטליב:      מעבר למדינת ישראל כמדינה יהודית ודמוקרטית, אני אומרת לכם כאן שיש לנו חובה לא לחשוש, חובה לא לחשוש להעביר ביקורת, כן

טלי גוטליב:  ויש לנו חובה למשול

טלי גוטליב:  יש לנו חובה – לקבוצה שמקימה את הממשלה והופכת לרשות המבצעת יש חובה למשול

טלי גוטליב:  ומשמעות המשילות היא שאנשים שעומדים לצידנו – ואני פונה פה לכל אדם שעומד להיות שר; אני לא עומדת להיות שרה, ככל הנראה, אבל אתם עומדים להיות שרים, ואתם צריכים לעבוד

טלי גוטליב:  וכדי לעבוד אתם לא יכולים שיהיו אנשים ששמים לכם מקלות בגלגלים, וזכותכם לבחור את המייעצים שלכם ואת היועצים שלכם, כי אלה משרות אמון

טלי גוטליב:  וזאת החובה שלנו, בראש ובראשונה

טלי גוטליב:  חד וחלק

טלי גוטליב:      ואני אומרת יותר מזה: בכל ממשל בעולם, כשיש ממשלה חדשה, הפקידים – הפקידות הבכירה הולכת הביתה

טלי גוטליב:  נגיד שהייתי רוצה להישאר עם הפקידות הקיימת

טלי גוטליב:  אתם יודעים מה הפקידות הקיימת אמרה רק בשנה האחרונה? הפקידות הקיימת אמרה שיש משילות פורמלית – חבר'ה, קבלו – זה אנחנו, העם ונבחריו, ויש משילות מהותית, שזו הפקידות הבכירה, שהיא תתווה את הדרך

טלי גוטליב:  אמרה את זה דינה זילבר, המשנה ליועמ"ש; אמרה את זה היועמ"שית מיארה

טלי גוטליב:  כך היא אומרת

טלי גוטליב:  וזה בסדר? זה נשמע למישהו בסדר אם אנחנו נבחרי העם ואנחנו רוצים למשול – אגב, עבור כלל אזרחי מדינת ישראל – בלי להתנצל ובלי להרכין ראש ובלי שום דבר? זה באשר לרשות המבצעת

טלי גוטליב:      ובסוף, בסוף, כשאני מדברת על חיילי צה"ל – כי אני לא אגיד לכם את כל החזון שלי; אני בעוד שתי נקודות

טלי גוטליב:  הינה, אני כבר – תאותתו לי, תעשו לי מוזיקה – אני בעוד שתי נקודות שהן מאוד קריטיות לי: האחת, חיילי צה"ל

טלי גוטליב:  לא יקום ולא יהיה שמישהו יתריס כנגד כבודם של חיילינו, ולא נבוא איתו להעמדה לדין פלילי

טלי גוטליב:  חברים יקרים, מי שרק ייגע בחייל – כמו שמי שנוגע, חלילה, בחסר ישע, מוצא את עצמו עם כתב אישום ובקשה למעצר עד תום הליכים, מי שייגע בחייל בצה"ל – ואני פה מפנה גם לעופר כסיף, שלא התבלבל ושיקר ואמר ששוטר תקף אותו; מזל שהיה סרט שהדגים את זה

טלי גוטליב:  מישהו עשה לו משהו? אם אני אעז לפגוע בשוטר או בחייל, תסירו את החסינות שלי לאלתר

טלי גוטליב:  מי שייגע בחייל יקבל כתב אישום בשיפוט מהיר והעמדה לדין

טלי גוטליב:  רק ככה זה עובד

טלי גוטליב:      ואם ישאלו אותי השואלים אם חייל צריך להגיב או לא להגיב – תגידו לי, אנחנו נבחן את זה בתנאי מעבדה? בואו נראה כל אחד מכם פה עומד בשטחים ובשכם וסופג את הגיהינום הזה ואת הסיוט הזה ממחבלים, ממחבלים, ומאזרחים שמעיזים להתריס על כבודם של חיילינו, אז חייל מגיב להם? אני מבינה אותו, ואני אגבה אותו, ואני לא אבוא חשבון עם חיילי צה"ל שמשפחותיהם מפקידות את היקר להן מכל כדי שאנחנו נשב כאן, אגב, ונחוקק

טלי גוטליב:  זה אחד

טלי גוטליב:      דבר נוסף שאני רוצה לומר לפני סיום – ארגוני הפמיניזם הרדיקלי שמו עליי מטרה

טלי גוטליב:  אז יש לי חדשות כאן לכולם, לרבות לחברות הכנסת: אני לא חוששת מכלום, וזה לא מעניין אותי איזו מטרה אתם מסמנים לי מעל הראש

טלי גוטליב:  זה נוגע לי בערך, תסלחו לי, בקצה הנעל

טלי גוטליב:  אפילו לא

טלי גוטליב:  כפליליסטית 22 שנה וכמי שיודעת על הניצול לרעה של המערכות השונות, לרבות שיטור, לרבות בית המשפט, לבוא חשבון ולקדם אינטרסים אישיים במסגרת הליכי גירושים, בין השאר, במסגרת סכסוכי עבודה – אני לא מוכנה לקבל קטלוג קטגורי והשפלת גברים קטגורית רק כי הם גברים

טלי גוטליב:  ממש לא

טלי גוטליב:  שיטת המשפט הנוהגת במקומותינו מאפשרת הרשעה על סמך מילה יחידה, בלי שום תוספת ראייתית

טלי גוטליב:  למה? כי השופט הוא בוחן כליות ולב

טלי גוטליב:  בטח

טלי גוטליב:  בטח ובטח

טלי גוטליב:      נדמה לכם שאדם אחד יכול להכריע בין אמת לשקר על סמך מילה? איפה זה קיים? אז לא ביקשתי על פי הדין העברי, "על פי שניים עדים יקום דבר", בדיני נפשות

טלי גוטליב:  לא

טלי גוטליב:  אבל צריך לבדוק את השיטה, וצריך לא לפחד לומר שמי שמחפש צדק בבית המשפט לא בהכרח ימצא אותו

טלי גוטליב:  לא יכול להיות מצב שאנשים מתגרשים יהיו בתוך בתי המשפט לענייני משפחה חודשים ושנים, ולא ייתכן שבבית משפט לענייני משפחה הכול יהיה בדלתיים סגורות ואנחנו לא נדע מה קורה שם, ויספרו לנו סיפורים וזוועות, ולא נוכל לנגח את זה או להתמודד עם זה

טלי גוטליב:      ולכן אני אסיים ואני אומר ככה: רבותיי הנכבדים, אתם מרשים לי להיות ספונטנית ונעימה? אני שרופה על המדינה הזאת, אתם צריכים להבין

טלי גוטליב:  המדינה המפוארת שלנו, ב-74 שנים של קיומה – אנחנו יושבים פה בכנסת האדירה הזו, האדירה – אנחנו הקמנו כאן מדינה מפוארת, יפהפייה; יש פה אוכלוסייה מגוונת, מצוינת, חכמה, מלומדת; אנחנו פותחים את שערינו לכל מי שרוצה; אנחנו אנשים שעושים מעשי חסד לקבוצות חלשות בחברה; אנחנו מפארים את מי שצריך לפאר; אנחנו מחזקים את מי שצריך לחזק

טלי גוטליב:  ואתם יודעים מה? הכול בסדר

טלי גוטליב:  מושלם זה לא, אבל לא יקרה לנו כלום אם נזכור לעצמנו את עצמנו, אם נזכיר לעצמנו את כוחנו, את כבודנו, את כבודנו כאן במדינת ישראל, לתפארת ההיסטוריה של עם ישראל, לתפארת היסטוריית המשפחה שלי ושלכם ולתפארת עתיד ילדינו במדינה המצוינת הזו

טלי גוטליב:  אנחנו צריכים לזכור אל מול המצוינות הזו שלא קיבלנו ולו זכות אחת לוותר על החובה של כל אחד כאן, וזה לא משנה מאיזה צד הוא, של כל אחד כאן, לעשות את המקסימום שהוא יכול כדי להיטיב עם כלל אזרחי מדינת ישראל

טלי גוטליב:  תודה רבה לכם, חברים

טלי גוטליב:  תודה, מיקי

מיקי לוי: תודה

מיקי לוי:  לא, לא

מיקי לוי:  אתם מכירים את הנוהל

מיקי לוי:  תודה רבה

טלי גוטליב: תודה רבה לך, אדוני היו"ר

מיקי לוי: תודה רבה

מיקי לוי:  בהצלחה

מיקי לוי:  לכי למטה, ילחצו לך יד

מיקי לוי:  לאחר מכן למשפחתך

מיקי לוי:    חבר הכנסת אמיר אוחנה, בבקשה, מברך

אמיר אוחנה: טלי, אנא תפסי את מקומך

אמיר אוחנה:  תודה לך, אדוני היושב-ראש

אמיר אוחנה:  כנסת נכבדה, טלי היקרה – או בתואר שילווה אותך מעתה, גם אם בעל כורחך, חברת הכנסת טלי גוטליב – בני המשפחה, רות ושמעון ההורים, איילת האחות, יואל וליאור האחים, הבנים מתנאל ויונתן, שנמצאים פה, ואוריה, שלא הגיעה, כנסת נכבדה, אני את טלי מכיר 20 שנים פחות או יותר, כמעט 20 שנה, וזאת כעורך דין וכקולגה, חברה למקצוע

אמיר אוחנה:       דמיינו אולם בית משפט, קצת מנומנם, שנת צוהריים, השופט כבר שבע תיקים, הפרקליט כנ"ל, הדיון מתקיים על מי מנוחות, שלא לומר בעצלתיים, ואז נכנסת טלי – "נכנסת", אמרתי, שלא לומר מסתערת בליווי מטח ארטילרי כבד

אמיר אוחנה:  ידעתם שטלי שירתה בצבא כמדריכת תותחנים? לא ידעתם

אמיר אוחנה:  אז אולי הדבר הזה היה בבחינת רמז לבאות

אמיר אוחנה:  והכול כמובן מקבל צבע אחר, וזה הצבע של טלי

אמיר אוחנה:  נמרצת, רהוטה, כזאת שאי-אפשר לעצור עד שהיא תאמר את כל מה שיש לה לומר, וברוך השם, יש לה תמיד מה לומר

אמיר אוחנה:  טלי היא ידענית גדולה, מנוסה מאוד ובקיאה ברזי הפסיקה והחקיקה; מאפיינת אותה חשיבה מחוץ לקופסה – אפשר היה לראות זאת גם עכשיו – מקוריות ואי-כניעה לתכתיבים משוללי היגיון

אמיר אוחנה:      טלי, את נכנסת לקודש-הקודשים של הדמוקרטיה הישראלית, לבית העם, לבית המחוקקים, לכנסת ישראל

אמיר אוחנה:  זכית להיכנס לכנסת לאחר בחירות מאוד יוצאות דופן, בחירות שהייתה בהן הכרעה

אמיר אוחנה:  אחרי חמישה סבבים של מערכות בחירות במהלך שלוש שנים, סוף-סוף בבחירות האלה יש הכרעה, ולקואליציה המתגבשת – שתקום במהרה בימינו ונאמר כולנו אמן – יש פוטנציאל לכהן כמה שנים טובות, ואולי אפילו לכלות את ימיה

אמיר אוחנה:  סוף-סוף הציבור הישראלי – אלה שבחרו בנו ואלה שלא בחרו בנו – יתברך בבשורת היציבות

אמיר אוחנה:       יש לך בוודאי תוכניות והצעות, שאת חלקן תזכי לממש ואת חלקן לא, אבל יהיה לך בוודאי חלק מרכזי בתיקון ובשינוי מערכת המשפט למערכת הרבה יותר פלורליסטית, הרבה יותר מגוונת, הרבה יותר פתוחה לביקורת והרבה יותר צודקת

אמיר אוחנה:  ההיכרות העמוקה שלך עם מערכת המשפט תסייע בידייך בוודאי, אבל זכרי שמעכשיו הלקוח שלך הוא לא פלוני אלמוני אלא הציבור הישראלי כולו, ואני מברך אותך שתזכי לשרת אותו נאמנה ולהיות ראויה לאמונו עוד ועוד ועוד

אמיר אוחנה:       הנאום הזה, נאום הבכורה שלך, הוא הראשון מבין רבים שוודאי עוד יבואו

אמיר אוחנה:  אגב, זו תהיה חוויה לראות את יושב-ראש הישיבה מנסה להפסיק אותך אחרי נאום בן דקה - - -     

מיקי לוי: מזל שזה לא יהיה אני

אמיר אוחנה: אבל היותו כזה הופכת אותו לרגע היסטורי, גם בתולדות הבית הזה אבל בוודאי בתולדותייך

אמיר אוחנה:  אני מאחל לך את מה שאיחלתי לעצמי בנאום הבכורה שלי: שתמיד תזכרי את היום הזה, תזכרי את הרגע הזה, את מה ואיך שבאת לעשות כאן

אמיר אוחנה:  בקשי טוב, רדפי טוב ועשי טוב

אמיר אוחנה:  ספרי ההיסטוריה ממשיכים להיכתב בעוד אנו מדברים, והמציאות איננה קופאת במקום; זכרי באיזה צד של ההיסטוריה תרצי את להיזכר

אמיר אוחנה:  חברת הכנסת גוטליב, טלי, בהצלחה גדולה

מיקי לוי: תודה רבה

מיקי לוי: חבר הכנסת אברהם בניהו בצלאל, יש לי רק שאלה, אני מתנצל למפרע: אתה מצליח להתכנס לרבע שעה? בבקשה

מיקי לוי:  פשוט אני לא יכול לאחר לנשיא לטביה

מיקי לוי:  בבקשה

אברהם בצלאל: אדוני היושב-ראש, חבריי חברי הכנסת, יושב-ראש התנועה הרב אריה דרעי, כנסת נכבדה, אני עומד כאן לפניכם היום בלב נרגש מלא גאווה כנציג תנועת ש"ס המעטירה, שליחם של מאות אלפי אנשים ואזרחים אשר נתנו בנו אמון לפעול למענם באותה דרך סלולה הממשיכה כבר קרוב ל-40 שנה

אברהם בצלאל:  ביום השבעת הכנסת עליתי לציון קודשו של מייסד התנועה ומורה דרכה, מרן רבנו הקדוש רבנו עובדיה יוסף, זכר צדיק וקדוש לברכה

אברהם בצלאל:  גם בחלוף תשע שנים מיום הסתלקותו לשמי רום, דמותו הפלאית חייה ונוכחת בקרב המוני בית ישראל, המתגעגעים למנהיגותו הנדירה המלאה באהבת ישראל

אברהם בצלאל:       לאחר מכן התפללתי בציונו הטהור של מרן ראש הישיבה חכם שלום הכהן, זכר צדיק וקדוש לברכה, נשיא מועצת חכמי התורה, שהסתלק בסערה השמיימה לפני חודשים מספר

אברהם בצלאל:  זכות גדולה הייתה לי להיות ממקורביו ולחוות באופן אישי את הנהגתו המיוחדת כעמוד האש לפני המחנה

אברהם בצלאל:  נשאתי תפילה בציונם, שימשיכו לפעול בשמיים להצלחת עם ישראל ושברכתם תמשיך ללוות אותי בתפקידי החדש, שאזכה לקדש שם שמיים ולהיות פה לבני התורה ולכל עמך ישראל

אברהם בצלאל:      נולדתי למשפחה ירושלמית שורשית

אברהם בצלאל:  סבי, זיכרונו לברכה, עלה מהראת שבאפגניסטן רכוב על אופניו בהרים ובגאיות, דרך הודו וסוריה, עד שהגיע לארץ הקודש

אברהם בצלאל:  גדלתי במשפחה ברוכת ילדים, 15 אחים ואחיות, בלי עין הרע

אברהם בצלאל:  התגוררנו בדירה בת שלושה וחצי חדרים

אברהם בצלאל:  למרות האתגרים הרבים, הוריי לא חיסרו ממני מאומה

אברהם בצלאל:  במסירות ובאהבה התוו לנו את דרך הנתינה לזולת, גם כשפעמים שילמו על זה מחיר אישי

אברהם בצלאל:  גם רעייתי שתחיה נולדה למשפחה בת 14 ילדים, בלי עין הרע, שגדלו להורים בעלי חסד, ממייסדי ארגון החסד "אור לאה", המוכר בירושלים כמפעל ותיק של חסד וסיוע לנזקקים

אברהם בצלאל:      בצעירותי חונכתי בתלמוד תורה ומסורה, ומאוחר יותר בישיבות קול תורה, ישיבת בית שמואל וישיבת מיר

אברהם בצלאל:  זכיתי לקרבתם של ענקי התורה בירושלים, חכם יהודה צדקה וחכם בן ציון אבא שאול, זכר צדיקים לברכה, ראשי ישיבת פורת יוסף, אשר הקימו את עולם התורה הספרדי יחד עם מרן רבנו עובדיה יוסף, זכר צדיק וקדוש לברכה

אברהם בצלאל:  קרבה משפחתית מיוחדת הייתה לי לחכם בן ציון אבא שאול – כנכד לאחותו הגדולה, זכיתי להסתופף בצילו ימים ושבתות רבים

אברהם בצלאל:  זכינו לראות תורה וגדולה במקום אחד

אברהם בצלאל:  זכותם תעמוד לנו, אמן

אברהם בצלאל:    ירושלים של מעלה, אלה סמטאות ילדותי

אברהם בצלאל:  שכונת הבוכרים ובית כנסת מוסייב, שבו התפללתי שנים רבות

אברהם בצלאל:  זוהי ירושלים האמיתית – שילוב של תורה, תפילה ושירה

אברהם בצלאל:       לא אוכל לתאר במילים את ההרגשות המיוחדות שחוויתי כל שבת מחדש בשירת הבקשות לפנות בוקר, בתפילות ובהווי השכונתי

אברהם בצלאל:  ירושלים של יהודים פשוטים, רבים מהם בעלי מלאכה, אך בליבם אמונה שורשית ויוקדת

אברהם בצלאל:  תוכלו למצוא אותם ממלאים את שיעורי התורה הרבים הקיימים בבתי כנסיות בשכונה

אברהם בצלאל:  מהם אני שואב עוצמות של יהדות טהורה כמורשת אבותינו

אברהם בצלאל:      את דרכי הציבורית התחלתי כחבר המינהל קהילתי בשכונת נווה יעקב

אברהם בצלאל:  בשכונה זו נפגשתי עם מצוקות היום-יום של האוכלוסיות המוחלשות, המשוועות ליד מכוונת וחמה

אברהם בצלאל:  במקביל, סייעתי לאותם שביקשו לשקוד על לימודם, בני התורה המסולאים מפז המסתפקים במועט, שביקשו את קורת הגג הנאותה ואת מוסדות החינוך הטובים לילדיהם

אברהם בצלאל:  בהמשך, כחבר הנהלת העיר ירושלים, סגן ראש העיר ומחזיק תיק החינוך החרדי ותיק הארנונה, ראיתי מקרוב את מצוקות התושבים בנושאים היום-יומיים

אברהם בצלאל:  השתדלתי ככל שביכולתי להיות להם לאוזן קשבת ולתת מענה מהיר ויעיל כדי לפתור את מצוקותיהם

אברהם בצלאל:       שנות הפעילות הללו מול התושבים לימדו אותי פרק חשוב בתפקידו של שליח ציבור: להיות מסור למצוקות הפרט ולחוש את כאבו

אברהם בצלאל:  בעזרת השם, אעשה הכול להמשיך שליחות זו גם בתפקידי הנוכחי

אברהם בצלאל:  ארתום את כל יכולותיי להביא מרוח הסיעה המושתת על דגלי תנועת ש"ס, שאותה הנחילו לנו מורי דרכנו: חיזוק והשרשת המסורת היהודית, עזרה וסיוע לשכבות החלשות

אברהם בצלאל:      במסגרת פעילותי אפעל לסייע לפשט כל נושא ביורוקרטי, להנגיש את משרדי הממשלה ואגפי העיריות עבור תושבים המבקשים מענה מהיר ונאנקים תחת סבך הביורוקרטיה

אברהם בצלאל:  אמשיך לתת סיוע לכל פונה, כפי שעשיתי עד היום

אברהם בצלאל:  דלתי פתוחה בפני כל אדם הזקוק לסיוע בכל נושא

אברהם בצלאל:  אשתדל בכל יכולתי להיות לאוזן קשבת ולכתובת יעילה

אברהם בצלאל:      בעזרת השם אבטא בגאון את קולם של עמלי התורה, בני הישיבות ואברכי הכוללים, שבחרו בחיי עולם ובהסתפקות במועט למען שימור גחלת התורה והמורשת היהודית

אברהם בצלאל:  יהודים יקרים אלו, העושים תורתם קבע ומלאכתם עראי, מוכפשים על לא עוול בכפם לא אחת בתקשורת, ולצערי גם מעל במה זו

אברהם בצלאל:  הם סיירת מטכ"ל של המורשת היהודית, הסיבה להיותנו עם והערובה היחידה להמשך קיום עם ישראל כעם יהודי וכחוליה בלתי מנותקת מעברו

אברהם בצלאל:       לצערי, אך לפני ימים אחדים ראינו דוגמה מוחשית של הסתה שקרית מצד ראש הממשלה היוצא כנגד בני הישיבות לומדי התורה הטהורים

אברהם בצלאל:  ההסתה חמורה שבעתיים כשהיא נאמרת על ידי אדם הנושא בתפקיד רשמי כראש ממשלה

אברהם בצלאל:  אנחנו כאן כדי לומר בקול ברור: איננו מתנצלים ולא מפחדים

אברהם בצלאל:  נייצג אתכם, בני התורה, בגאון ובגאווה כנגד כל אותם המסיתים שלא זכו להבין את גדולתה ועוצמתה של תורתנו הקדושה

אברהם בצלאל:  יחד עם זאת, נתפלל שיחזיר אותם ה' יתברך בתשובה שלמה

אברהם בצלאל:      במעמד זה אשא תפילה לבורא עולם כי אזכה להיות שליח נאמן לשולחיי, גדולי ישראל, מרנן ורבנן מועצת חכמי התורה, ובראשם מרן פאר הדור, הגאון, רבי שמעון רפאל בעדני שליט"א,
שהקדוש ברוך הוא ישלח לו במהרה רפואה שלמה, ולמורי ורבי האדמו"ר ר' דוד חי אבוחצירא שליט"א, אשר הם מתווים את דרכנו ולאורם אנו הולכים

אברהם בצלאל:      מעל במה מכובדת זו ברצוני להביע את רחשי לב כלפי מחולל מהפכת יהדות ספרד, יושב-ראש תנועת ש"ס חבר הכנסת הרב אריה דרעי, השם ישמרהו ויחייהו

אברהם בצלאל:  כבר בצעירותי נשאבתי לדמותו הגדולה והמיוחדת, לחזונו להשיב עטרה ליושנה ולזקוף את קומתם של בני עדות המזרח

אברהם בצלאל:  הפריחה האדירה והמשגשגת של הדור הספרדי הצעיר הנראית כיום מול עינינו – מאות רבות של מוסדות וקהילות מפוארות בכל רחבי הארץ, תלמודי תורה לבנים, בתי ספר לבנות, ישיבות קטנות וגדולות – אלו הם פירות החרישה והזריעה של מרן רבנו עובדיה יוסף, זכר צדיק וקדוש לברכה, יחד עם שליחו הנאמן הרב אריה דרעי, השם ישמרו ויחייהו, שלפני שנות דור, בתקופות השיממון, לא הייתה עיר מדן ועד אילת שהם לא עשו בה נפשות להשיב לב בנים על אבותם

אברהם בצלאל:  מאז ועד היום פועל הרב אריה דרעי בחירוף נפש, בגאווה ובגאון, להגדיל תורה ולהאדירה, להנהיג את התנועה הקדושה ולחזקה יחד עם הארגונים המפוארים: רשת בני חינוך, בני יוסף ותנועת אל המעיין

אברהם בצלאל:       זכית, הרב אריה, לראות פירות בעמלך בהתגשמות חזונך

אברהם בצלאל:  בפרט בבחירות האחרונות הוכח עד כמה הציבור בישראל מכיר טובה על פועלך הגדול ורוצה שתמשיך לעמוד בראש העשייה הציבורית למען הכלל

אברהם בצלאל:  עליך נאמר "כל כלי יוצר עלייך לא יצלח"

אברהם בצלאל:  הסייעתא דשמיא שאתה זוכה לה תמשיך ללוות אותך הלאה, להמשיך את המהפכה הגדולה וההיסטורית למען התורה והיהדות

אברהם בצלאל:      בסיום דבריי ברצוני להודות לאבי ואימי, חמי וחמותי, מורי דרכי, יחד עם כל משפחתי הנפלאה והיקרה, על כל התמיכה והסיוע

אברהם בצלאל:      תודה מיוחדת לרבקי, אשתי המסורה, העומדת לימיני ומלווה אותי לאורך כל הדרך, מגדלת את בניי בחום ובמסירות יחד, גם בזמנים רבים שאני נאלץ להיעדר מהבית

אברהם בצלאל:  ייתן ה' ונראה יחד ברכה ונחת מכל ילדינו

אברהם בצלאל:      אסיים בתפילה לבורא עולם, שלא תצא תקלה תחת ידי ואזכה לקדש שם שמיים, אמן

אברהם בצלאל:  תודה רבה

מיקי לוי: בהצלחה

מיקי לוי:  תודה

מיקי לוי:  חברי הכנסת בבקשה לתפוס את המקומות

מיקי לוי:  תודה

מיקי לוי:  בבקשה

אריה מכלוף דרעי: אדוני היושב-ראש, חברי וחברות הכנסת הנכבדים

אריה מכלוף דרעי:  קודם כול, ברכות לכל חברי הכנסת החדשים וחברות הכנסת החדשות

אריה מכלוף דרעי:  ברכה אישית לכל אחד ואחת, שיצליחו בעזרת השם למלא את כל שאיפותיהם, והרבה ברכה והצלחה

אריה מכלוף דרעי:       חבר הכנסת החדש שלנו, ידידי ואהובי אברהם בצלאל

אריה מכלוף דרעי:  הפעם הראשונה שפגשתי אותו, אני מנסה להיזכר תוך כדי שהוא דיבר, הייתה בשעת חלוקה למאות מאות משפחות, אולי יותר

אריה מכלוף דרעי:  משפחות נזקקות

אריה מכלוף דרעי:      חמיו, אחד מצדיקי ירושלים, הייתי אומר, אחד מל"ו צדיקים, הרב אליהו כהן – באמת שיהיה בריא ושהקדוש ברוך הוא ייתן לו הצלחה בכל מעשי ידיו – יהודי נסתר ביותר, אבל שעושה דברים אדירים לבד

אריה מכלוף דרעי:  מדי פעם בפעם הייתי נוהג לבוא לחלוקה שמחלקים כדי לעזור, לתמוך, לראות להתחזק, ואז פגשתי את הבחור הצעיר, את חתנו, שהציגו לי אותו: בחור צעיר, מוכשר, אברך מישיבת מיר, חבר המנהלת בנווה יעקב

אריה מכלוף דרעי:  שמתי עליו עין שם

אריה מכלוף דרעי:  אפשר לומר, אהבה ממבט ראשון

אריה מכלוף דרעי:  ברוך השם, לאט לאט, אחר כך במועצת העיר ואחר כך – לא צריך לספר הרבה שבחים, בש"ס אין פריימריז, אבל בש"ס גם אין מקורבים ואין קרובים; בש"ס – לפי "מעשיך יקרבוך ומעשיך ירחיקוך"

אריה מכלוף דרעי:  אם אברהם בצלאל נכנס לנבחרת המצוינת – אני יכול להגיד את זה, אני לא משבח את עצמי

אריה מכלוף דרעי:  חוץ ממני, כל התשעה האחרים אצלנו בש"ס, באמת ראיתם אותם בשנים האחרונות

ינון אזולאי: יש עשרה

אריה מכלוף דרעי: אמרתי "חוץ ממני"

אריה מכלוף דרעי:  אבל הוא מצטרף לתשעה

אריה מכלוף דרעי:  חבר'ה, לא למדתם לימודי ליבה?     

יואב קיש: זה היה מתוחכם פה

שלמה קרעי: אם הייתה טעות בחשבון, תאמין לי שהייתי מסמן משהו

אריה מכלוף דרעי: 11 פחות אני ופחות אברהם זה תשעה

אריה מכלוף דרעי:  נו אז מה, חבר'ה?   טוב, אז אני אומר, ברוך השם, אמת

אריה מכלוף דרעי:  הנבחרת הזו היא נבחרת מצוינת

אריה מכלוף דרעי:  אברהם, אתה נכנס לנבחרת באמת מאתגרת מאוד

אריה מכלוף דרעי:  אני משוכנע, לא היה לי ספק בזה כשהמלצתי עליך למועצת חכמים, לא היה לי ספק בזה שבעזרת השם אתה תשתלב, ותשתלב יפה מאוד ותמשיך

אריה מכלוף דרעי:  ההפך, תוסיף גם את התוספת שלך לתזמורת המפוארת הזו, שכל אחד לבד, בפני עצמו, אבל העיקר, המעלה הגדולה שלהם – שביחד הם מוציאים את המנגינה הכי יפה שיכולה להיות

אריה מכלוף דרעי:       אני מברך את ההורים, את חמיך וחמותך, את האישה היקרה ואת כל הילדים ואת כל האחים – אני רואה פה, ברוך השם, נבחרת יפה מאוד

אריה מכלוף דרעי:  שתראו הרבה נחת, ויקוים בך הפסוק שאנחנו אומרים בברכת המזון: "כל היום חונן ומלווה וזרעו לברכה"

אריה מכלוף דרעי:  בעזרת השם, שתראו נחת מכל יוצאי חלציכם

אריה מכלוף דרעי:       אברהם, בנוסף לכל הכישרונות שלו, יש לו לב גדול מאוד, באמת לב גדול של נתינה ונתינה מאז שהוא בחור צעיר

אריה מכלוף דרעי:  כל החיים שלו הצטיין בנתינה, ואני משוכנע שהנתינה הזאת תבוא לידי ביטוי

אריה מכלוף דרעי:  עכשיו יש לך כלים יותר גדולים, אפשרויות יותר גדולות

אריה מכלוף דרעי:  בעזרת השם, אני מברך אותך מה שאני מברך את כל חבריי – שהשררה לא תקלקל אתכם, בעזרת השם, לא תקלקל אותנו

אריה מכלוף דרעי:  זו לא שררה, זו עבדות

אריה מכלוף דרעי:  אנחנו עכשיו עבדים של הציבור ואנחנו מחויבים בזה

אריה מכלוף דרעי:  שום פנייה של ציבור, לא משנה, לא חייבים לתת תשובה חיובית, אבל לענות ולענות ולעשות ולהשתדל – זה המוטו המרכזי שאנחנו מחויבים לו עד הסוף

אריה מכלוף דרעי:  תמשיך בדרך הזו כמו שעשית עד היום, בעזרת השם, ביתר שאת וביתר עוז

אריה מכלוף דרעי:  ברכה והצלחה

מיקי לוי: תודה רבה

מיקי לוי:       המליאה יוצאת להפסקה עד 17:45

מיקי לוי:  תודה

בשעה 16:  << נושא >> ציון יום המאבק באלימות כלפי נשים << נושא >>       

מיקי לוי: חברי הכנסת, אני מתכבד לחדש את דיוני המליאה, ציון ימים מיוחדים: ציון יום המאבק באלימות כלפי נשים

מיקי לוי:      כנסת נכבדה, היום אנו מציינים במליאת הכנסת את יום המאבק הבין-לאומי באלימות נגד נשים

מיקי לוי:  לצערי, הנתונים והמציאות בשטח מכים בנו שוב ושוב ומוכיחים כי הדרך למיגור הנגע החברתי הזה עוד רחוק

מיקי לוי:  חייבים לומר באופן ברור: האלימות נגד נשים היא תופעה חוצת מגזרים, גילים, מעמדות כלכליים-חברתיים ואזורים גיאוגרפיים

מיקי לוי:  זוהי בעיה לאומית וכך צריך להתייחס אליה בחינוך, בחקיקה, באכיפה ובמשאבים

מיקי לוי:  כמו כן חשוב לזכור כי המאבק החשוב הזה הוא חלק ממאבק רחב יותר למען שוויון מגדרי בכל תחומי חיינו – מאבק נגד דיכוי מעמד האישה ונגד הדרת נשים גם מהמרחב הציבורי

מיקי לוי:      במהלך כהונתי כיושב-ראש הכנסת ביקרתי במקלטים לנשים נפגעות אלימות ובמוקדי הסיוע, והקשבתי לסיפורים קורעי הלב של הנפגעות, ילדיהן והצוותים העוסקים במלאכת הקודש

מיקי לוי:  נפגשתי כמה פעמים עם העמותות הפועלות לרווחתן של נשים

מיקי לוי:  אני מבקש לציין כי רעייתי ואני אירחנו אותן בביתנו במסגרת פרויקט שמטרתו לדאוג לנשים לאחר שיצאו מהמקלטים

מיקי לוי:  הן צריכות עזרה והכוונה בצעדיהן הראשונים לאחר שיצאו מהתופת, וצריך לבנות את הסיוע והמעטפת התומכת לרגע זה

מיקי לוי:      חבריי חברי הכנסת, הכנסת היא המקום להסתכל למציאות בעיניים, וכנבחרי ציבור חובה עלינו להיות ראש החץ במאבק באלימות נגד נשים

מיקי לוי:  כולי תקווה שהבית הזה יהיה האור למיגור הנגע הזה גם בכנסת העשרים-וחמש, ויש לנו הרבה מה לעשות

מיקי לוי:  תודה רבה

מיקי לוי:       חברת הכנסת עאידה תומא סלימאן, בבקשה

עאידה תומא סלימאן: כבוד היושב-ראש, כנסת נכבדה, לפני שאני מתחילה אני רוצה להודות לך, כבוד היושב-ראש, על היוזמה לציין את היום הבין-לאומי למאבק באלימות נגד נשים

עאידה תומא סלימאן:  יש בזה אמירה מאוד מיוחדת השנה שאתה בכל זאת החלטת, למרות הכאוס הפוליטי הקיים, למרות שאנחנו בימים של אי-ודאות – יש ממשלה, אין ממשלה, משא ומתן וכו' – אבל זו עוד אמירה מאוד חשובה שאומרת: זה לא נושא לימים ספציפיים אלא לכל ימי השנה, וזה לא נושא שהוא שייך להשתייכות פוליטית מסוימת, אלא הוא יום שאמור להיות יום ומאבק שהוא מאבק של כולנו למען חברה יותר מתוקנת, חברה יותר שוויונית וחברה נטולת אלימות, לצערנו הרב אלימות מגדרית

עאידה תומא סלימאן:       אני חייבת להגיד גם כן שאנחנו מציינים את היום הזה, מציינות את היום הזה, כאשר איבדנו השנה 23 נשים שנרצחו על רקע מגדרי, מתוכן 13 נשים ערביות

עאידה תומא סלימאן:  הסטטיסטיקה המחפירה הזו, הסטטיסטיקה הכואבת מאוד, היא עדיין לא חושפת את כל הבעיה

עאידה תומא סלימאן:  ברגע זה, כשאנחנו עומדים פה ומציינים את היום הזה, יש אישה באיזשהו מקום, באיזשהו בית ישראלי, שמקבלת מכות; יש אישה אחרת שמוטרדת במקום העבודה שלה, ויש אולי עוד אישה או נערה שמנוצלת מינית ויש נשים שסובלות מאלימות כלכלית

עאידה תומא סלימאן:  הסטטיסטיקה היא הרבה מעבר למקרי הרצח, והכאב הוא הרבה הרבה יותר גדול מאשר רק לאבד את החיים

עאידה תומא סלימאן:  ואני לא אשכח בחיים שלי אישה שהייתה במקלט שניהלתי אז, שאמרה לי: עאידה, אתן מדברות על הנשים הנרצחות, אבל אתן לא מדברות על אישה כמוני שהיא מתה כשהיא עודה בחיים, כל יום מחדש

עאידה תומא סלימאן:  ויש לנו, לצערי הרב, הרבה נשים כאלה

עאידה תומא סלימאן:       אלימות נגד נשים היא לא עניין אישי בינו לבינה, היא לא עניין משפחתי, אלא היא תוצר של מבנה חברתי מעוות של מוקדי כוח שכולם נבנו לאורך השנים כדי להכפיף את הנשים לשלטונה של הפטריארכיה, והאלימות היא רק אחד מהאמצעים שמשתמשים בהם כדי לעשות את ההכפפה הזו

עאידה תומא סלימאן:  אלימות היא תופעה פוליטית גרידא

עאידה תומא סלימאן:  היא קשורה גם במאמצי חקיקה והיא קשורה באכיפה והיא גם כן מדברת על הגנה, על משאבים ועל שינוי חברתי

עאידה תומא סלימאן:  אני לא יכולה לא להזכיר שבלתי מתקבל על הדעת שנשים מקבלות חלק בכל זה, בהגנה ובאכיפה ובחקיקה, גם לפי מוצאן ולפי השתייכותן או העדתית או הלאומית גם במדינה הזו

עאידה תומא סלימאן:  לא מתקבל על הדעת שאחוז פענוח מקרי הרצח של נשים יהודיות – 100%, ופענוח של מקרי רצח נשים ערביות לא עובר את ה-50% כבר כמה שנים

עאידה תומא סלימאן:  זה אומר ש-50% מהרוצחים עדיין מסתובבים בתוכנו ואולי מקימים חיי משפחה חדשים או קשרים חדשים עם נשים ומבצעים את האלימות שלהם, והנשים לא מקבלות את ההגנה

עאידה תומא סלימאן:    אני חייבת להגיד שאני היום מודאגת עוד יותר מהבעיה של האלימות נגד נשים, כי נכשלנו בשנה וחצי האחרונות לעשות כמה צעדים שהיה אפשר לעשות אותם והיו מעבירים את המאבק באלימות נגד נשים למקום אחר

עאידה תומא סלימאן:  לפני שנה עמדתי על הדוכן הזה ובירכתי על זה שנתקבלה החלטה לחתום על אמנת איסטנבול, והכרזה על זה התקיימה בוועדה שבראשותי אז, ושמחתי שמאבק שהובלתי שנים רבות עומד או-טו-טו להתבצע ולקבל את האמנה

עאידה תומא סלימאן:  ולצערי הרב מתוך הקואליציה הממשלתית קמו נשים והתנגדו והכשילו את המהלך החשוב, שדווקא גם ראש הממשלה הנוכחי שאז היה שר החוץ, מר לפיד, וגם שר המשפטים ושר הרווחה תמכו בו

עאידה תומא סלימאן:       עוד דבר שהבית הזה נכשל בו זה לחוקק חוקים שהיו יכולים להגן על נשים ולמנוע רצח נשים, כולל החוק שיזמתי בעניין האיזוק האלקטרוני והועבר שלוש פעמים בקריאה טרומית, והצלחנו בשיניים ביום האחרון – בטח כבוד היושב-ראש זוכר את זה – ביום האחרון של הכנסת, להעביר את זה בקריאה ראשונה

עאידה תומא סלימאן:  אני עם יד על הלב שהחוק הזה לא יקבל דין רציפות בכנסת הזו ולא נמשיך את החקיקה שלו, ואני מפצירה ואני אומרת ואני מסתכלת על המשא ומתן שמתקיים היום להקמת הקואליציה, אני לא שומעת אף מפלגה שמדברת על האלימות נגד נשים

עאידה תומא סלימאן:  אין לי הרבה ציפיות, אבל לשמור על חיים של בני אדם הייתי מצפה מכל אדם

עאידה תומא סלימאן:  ואני מאוד מקווה – ולא רק מקווה, אנחנו נילחם על זה, אנחנו ניאבק, אני אהיה ממש בחוד החנית במאבק הזה – שהחוק אכן יחוקק ויהיה אפשר להשתמש בטכניקה הזו כדי להגן על חיי נשים

עאידה תומא סלימאן:  אמרתי היום בבוקר בכנס שהתקיים: מסטואל אלאזה וופאא עבאהרה נרצחו בתקופה שבין הפעם הראשונה שחוקקנו את החוק הזה, שחוקקתי את זה ב-2017 והעברתי את זה בקריאה טרומית, לבין המעבר בקריאה ראשונה

עאידה תומא סלימאן:  ואני בטוחה שעוד נשים – היה אפשר להגן עליהן

עאידה תומא סלימאן:  בואו נעשה את זה למענן

עאידה תומא סלימאן:  זה מ-2017 עד היום, לצערי הרב

עאידה תומא סלימאן:       אנחנו גם העברנו בקריאה ראשונה את הרחבת הסיוע המשפטי לנפגעות ונפגעי תקיפה מינית, ואני שמחה ואני מקווה באמת שהצעת החוק הזו, שקידמתי גם, שנצליח לקבל עליה דין רציפות ואכן נמשיך איתה, וגם בעניין הדירה המשותפת של רוצח בת הזוג שלו, שזה יועבר להחזקה ולזכות של היורשים

עאידה תומא סלימאן:       אני מאוד מודאגת, כבוד היושב-ראש, כנסת נכבדה, שתהיה נסיגה בכל ההישגים שארגוני הנשים והתנועה הפמיניסטית וכל מי שאכפת לו מחברה מתוקנת השגנו בשנים האחרונות, השגנו בעשרות השנים האחרונות

עאידה תומא סלימאן:  אני מפצירה בכולם, גברים כנשים – כי למדתי כבר על בשרי שלא תמיד הנשים הן כוח העזר במקרה הזה, ויש הרבה גברים שהם שותפים במאבק הזה – אני מפצירה בכולם, ובעיקר בארגוני הנשים בשטח: אל תתנו יד בשתיקה לנגיסה בזכויות של הנשים ובהגנה על נשים נפגעות אלימות

עאידה תומא סלימאן:       ואני פונה לנשים שסובלות מאלימות, ואומרת: אנחנו פה בשבילכן

עאידה תומא סלימאן:  פה כארגוני נשים, כמחוקקות, וכל אפשרות לעזור לכן – אל תהססו, תפנו

עאידה תומא סלימאן:  לא מגיע לאף אחת לחיות בטרור המגדרי הזה

עאידה תומא סלימאן:  אני מאוד מקווה שנדע ימים יותר טובים

עאידה תומא סלימאן:  תודה לך, כבוד היושב-ראש

מיקי לוי: תודה רבה

מיקי לוי:  חבר הכנסת ביסמוט, בבקשה

בועז ביסמוט: כבוד היושב-ראש, כנסת נכבדה, תופעת האלימות במשפחה ובפרט כלפי בנות זוג היא רעה חולה אשר פשטה, למרבה הצער, בחברה הישראלית על מגזריה כולם – היהודי, החילוני, הדתי, המסורתי והחרדי, המוסלמי, הדרוזי והנוצרי

בועז ביסמוט:  היא איננה פוסחת על אף שכבה סוציו-אקונומית בחברה – היא קיימת בקרב משכילים ונבערים, בקרב עשירים ועניים, במרכז ובפריפריה

בועז ביסמוט:      נתוני משרד הרווחה מראים כי בין שנת 2019 לשנת 2020 חל גידול אדיר במספר הכולל של פניות למוקד 118 על רקע אלימות בין בני זוג, נתון שהתעצם בעיקר בתקופת הסגרים במהלך תקופת הקורונה

בועז ביסמוט:  כך הומחש לנו כי הבית אינו מהווה מקום בטוח עבור אותן נשים, שמצאו עצמן כלואות ולכודות עם אלו הממררים את חייהן בין ארבעה קירות, שעה אחר שעה, יממה אחר יממה

בועז ביסמוט:  נוסף על כך, לפי דוח מבקר המדינה בנושא אלימות במשפחה, בשנת 2020 נרצחו 13 נשים בידי בני זוגן – עלייה של 160% בהשוואה לשנה הקודמת, 2019

בועז ביסמוט:      נזקיה של התופעה עצומים

בועז ביסמוט:  במקרי הקיצון, שעליהם אנו שומעים שוב ושוב בתקשורת, הם גורמים לאובדן חיי אדם ולפגיעה אנושה בנפשותיהם של הילדים היתומים, המאבדים במחי יד אם ואב ונושאים בנשמתם הרכה צלקות נפשיות עד יומם האחרון

בועז ביסמוט:  עם זאת, התופעה רחבה בהרבה ממקרי הקיצון שפותחים מהדורות וזוכים לתהודה ציבורית ותקשורתית

בועז ביסמוט:  במאות רבות של מקרים מסתיימת האלימות בחבלות משמעותיות, בפציעות ובנכות

בועז ביסמוט:  באלפי – ואולי בעשרות אלפי – מקרים אחרים, הפגיעות בגוף אינן מחייבות טיפול רפואי של ממש, אך המצוקה הנפשית החריפה והבלתי פוסקת היא יום-יומית ובלתי נסבלת

בועז ביסמוט:  היא מכבידה על רווחתן הנפשית של רבות

בועז ביסמוט:  שעה-שעה הולכים בני הבית כולם, אישה וילדים, חפויי ראש ובמצב של התגוננות מתמדת, מתוך חשש שההתפרצות הבאה אשר בוא תבוא תעמידם שוב בסכנה; תביאם שוב לחוות טראומה נוספת, אשר אין לדעת כיצד תסתיים הפעם

בועז ביסמוט:      רשויות אכיפת החוק נרתמות בשנים האחרונות למגר תופעה קשה זו

בועז ביסמוט:  המשטרה כן קשובה לתלונות על אלימות במשפחה; בתי המשפט כן נענים ככלל לבקשות להוצאת צווי הרחקה או צווי הטרדה מאיימת נגד גברים מכים

בועז ביסמוט:  לא פעם הם מורים על מעצרם עד תום ההליכים

בועז ביסמוט:  מוטלים עונשים מחמירים על גברים המורשעים בדין

בועז ביסמוט:  בית המשפט העליון הביע בשנים האחרונות שאט נפש והכרה בכאבן ובסבלו של הנשים המוכות ובני המשפחה האחרים

בועז ביסמוט:      כך, אדוני כבוד היושב-ראש, במסגרת ערעור פלילי 6322/20 ציין השופט אלרון: רנין רחאל, זיכרונה לברכה, נרצחה מספר שבועות לפני יום הולדתה ה-19

בועז ביסמוט:  הכתובת הייתה על הקיר, אולם מנגנוני ההגנה, לרבות המשפטיים והחברתיים, כשלו מלהגן על חייה

בועז ביסמוט:  רנין נרצחה על ידי אחיה הבוגר ממנה, מאחר שהדרך שבה בחרה לחיות את חייה לא הייתה לרוחו

בועז ביסמוט:  היא התחננה כי יחוס על חייה, ללא הועיל, והוא בחר לרוצחה באכזריות אין קץ

בועז ביסמוט:  כה רבים אלו שהיה בכוחם לסייע לרנין, אך מעטים בלבד ניסו

בועז ביסמוט:  היא נחטפה בנוכחותם ובעזרתם של אחרים, והיא נרצחה על ידי אחיה לנגד עיניהם של שלושה מבני משפחתה

בועז ביסמוט:  היא הופקרה לגורלה

בועז ביסמוט:  בודדה הייתה בחודשים האחרונים לחייה, ובודדה במותה

בועז ביסמוט:      פעמים רבות, כאשר אנו דנים בערעורים על הרשעה בעבירת רצח, נציג משפחת הקורבן מבקש לספר, בקול רועד ועיניים דומעות, על האובדן הכבד, על מעלותיו של הקורבן והצער הרב שנגרם מהירצחו

בועז ביסמוט:  בדיון בערעור לא היה מי שידבר בשבחה של המנוחה וישמיע את קולה

בועז ביסמוט:  נדרש אפוא חשבון נפש עמוק לא רק מצידו של המערער

בועז ביסמוט:  יש לקוות כי פסק הדין שניתן בפרשת רציחתה יהא גלעד לזכרה של בחורה צעירה

בועז ביסמוט:  כל שביקשה היה את חירותה

בועז ביסמוט:      יש לשוב ולומר באופן ברור ונחרץ: הרצח שלפנינו משקף תפיסת עולם מעוותת, שיש לעקור מן השורש, שלפיה מה שנתפס כפגיעה בכבוד אדם ומשפחתו מצדיק את נטילת חייו של אחר – לרוב של אישה או נערה, כמו במקרה המחריד של רנין, המקרה שלפנינו

בועז ביסמוט:  כמו דבריו של המשורר ג'ובראן ח'ליל ג'ובראן – ואני מצטט: ילדיכם אינם שלכם, ילדיכם הם בני החיים

בועז ביסמוט:  על אף שחיים עימכם, אינם בבעלותכם

בועז ביסמוט:  סוף ציטוט

בועז ביסמוט:  על הבעל, אגב, הוטל מאסר עולם

בועז ביסמוט:      במסגרת ערעור פלילי 599/19, דטיאשווילי נ' מדינת ישראל, מתאר השופט אלרון את הדינמיקה האופיינית באירועים הללו, המשקפת את המחשבה המעוותת של אותם רוצחים: לאחר שנים של פרדות ומריבות, אביטל טלי החליטה לשים קץ למערכת היחסים עם המערער וביקשה להתגרש ממנו

בועז ביסמוט:  רצונה נתקל בסירובו העיקש של המערער, אשר מיאן להשלים עם כוונתה להיפרד ממנו ולפנות כל אחד לדרכו

בועז ביסמוט:  המחשבה כי אביטל עוזבת אותו ולא תשוב עוד לא התקבלה על ידי המערער, והוא זעם על מה שסבר כקשריה עם אחרים, חרף העובדה שהם חיו בנפרד במשך כשלוש שנים והיו בעיצומו של הליך גירושין

בועז ביסמוט:  בסופו של דבר, לפנינו מקרה טרגי ומצער נוסף של אלימות קטלנית של גבר כלפי פרודתו

בועז ביסמוט:  החשש והאימה מפני מעשי המערער העיבו על אביטל רוקח, זיכרונה לברכה, על בני משפחתה ועל חבריה לעבודה בשבועות שקדמו לרצח, כמו מבשרים על הנורא מכול שעומד להתרחש, בעודם עושים כל שביכולתם כדי למנוע את הרצח, ללא הועיל

בועז ביסמוט:  הוטל שם עונש של מאסר עולם

בועז ביסמוט:      עמותות ציבוריות רבות פועלות כדי להילחם בתופעת האלימות המשפחה, בניסיון לגרום לשבירת קשר השתיקה אשר מביא להימנעות של האישה המוכה מלפנות אל גורמי אכיפת החוק או הרווחה כדי להימלט מהשבי שבו היא נתונה, כדי להעמיד לרשותה אפשרות אמיתית להימלט באורח שימנע סיכון לחייה, בניסיון לשנות תפיסות עולם של גברים מכים, בניסיון להביאם לדין ולשיקום במסגרת הליכים משפטיים

בועז ביסמוט:       ראוי לתקצב עוד מעונות לנשים מוכות; יש לתקצב תוכניות הסברה לטיפול בבני זוג מכים

בועז ביסמוט:  יש לשלב תוכניות חינוכיות במסגרות חינוכיות שונות, אשר יגבירו את המודעות ואת ההבנה בקרב בני הנוער וסטודנטים ביחס לחומרת התופעה הזו, כיעורה והצורך להילחם בה

בועז ביסמוט:  כמו כן, חשוב להשקיע משאבים בהגברת מודעות הסביבה לצורך להשמיע זעקת בנות הזוג הנאלמות, וכי בכך ניתן להציל חיים ולמלט ממצוקה קשה

בועז ביסמוט:      כבוד היושב-ראש, אתה יודע, מדברים היום הרבה על זה שזה עניין של מחנה אחד או מחנה אחר, וכביכול ארגוני זכויות אדם גילו היום את התופעה

בועז ביסמוט:  אבל גם ההלכה היהודית מתייחסת בשלילה ובחומרה לתופעה קשה זאת

בועז ביסמוט:  אבקש להפנות למאמר של הרב שמואל אליהו – כן, רבה של צפת – שבו הוא מדבר על אלימות בראי ההלכה

בועז ביסמוט:  הינה קטע מדבריו ביחס לאלימות בנשים, המבהיר עד כמה ההלכה מתייחסת בחומרה, בחומרה רבה, לאלימות המופעלת כלפי נשים

בועז ביסמוט:      רבי משה איסרליש, הוא הרמ"א, שחי במאה ה-16 בפולין, כותב בסימן קנ"ד, סעיף ג' בחלק אבן העזר בשולחן ערוך, ואני מצטט: "המכה אשתו – עבירה היא בידו כמכה חברו"

בועז ביסמוט:  שעל המכה חברה נאמר: כל המרים עליה יד להכות, אף על פי שלבסוף לא היכה, נקרא רשע

בועז ביסמוט:  ואצל אשתו זה חמור יותר, כי קרובה להצטער

בועז ביסמוט:  להצטער – לסבול

בועז ביסמוט:  "והמצער את אשתו עובר על איסור אונאה, שהוא איסור תורה"

בועז ביסמוט:  בגמרא, במסכת בבא מציעא, דף נ"ט עמוד א': "אמר רב: לעולם יהא אדם זהיר באונאת אשתו, שמתוך שדמעתה מצויה אונאתה קרובה" – היא הרבה יותר קרובה לבכות מגבר, ובמיוחד כשהוא בעלה שציער אותה, אפילו בלי מכות

בועז ביסמוט:  כשבעלה, שאמור להיות החבר הכי קרוב שלה מפנה אליה עורף, הוא מכאיב לה

בועז ביסמוט:  זה איסור תורה, וצריך להיזהר בו

בועז ביסמוט:       עד כאן ביחס לגישה של ההלכה היהודית

בועז ביסמוט:  הייתי אומר, כבוד היושב-ראש, ויפה שעה אחת קודם

בועז ביסמוט:  תודה

מיקי לוי: תודה רבה

מיקי לוי:  אני מסתכל על השעון, תשע דקות דיברת ואני לא הפרעתי לך

מיקי לוי:  חבר הכנסת ביסמוט, הצעה ידידותית לחדשים – הוותיקים טיפה יותר – מרימים לפחות שלוש פעמים את המבט ללוח

מיקי לוי:  היום יש מרווח, אבל כשיש 30 דוברים, ילחצו אותך, ואז לא – להפסיק באמצע

מיקי לוי:  לכן, כשיש שלוש דקות או כשיש לך זמן, תתחילו להתרגל, החבר'ה החדשים – מבט למעלה

מיקי לוי:  אין בררה

בועז ביסמוט: כבוד היושב-ראש, כשיש 30 דוברים – רק שמונה דקות

מיקי לוי: שלוש דקות

מיקי לוי:  הצעה ידידותית, להרים מבט

מיקי לוי:  אבל מכיוון שאין הרבה, אנחנו לארג'ים

מיקי לוי:  בבקשה חבר הכנסת טור פז

משה טור פז: אדוני יושב הראש, כנסת נכבדה

משה טור פז:  אבתסאם אבו עוואד, זינב אלסאנע, יעל בן אברהם, תחת צו איסור פרסום בת 45 מטבריה, מנאר חג'אג', חדרה חג'אג', יפית פוריאן, ליאנה סבנוק, רבאב אבו סיאם, ילנה גרינברג, תחת צו איסור פרסום בת 65 מפתח תקווה, סמר כלאסני, ספיר נחום, לובה לובוב פוטכין, אבישג פחימה, ג'והרה חניפס, דינה שמחון, רימא חדיג'ה חשב, בתיה יהודה, תחת צו איסור פרסום בת 27 מרמת גן, סוהילה ג'רושי, רסמיה ברבור – אלו שמות הנשים שנרצחו בשנה האחרונה על ידי בני משפחתן

משה טור פז:  17 נשים, 17 עולמות, 17 חיים שנגדעו

משה טור פז:  את חלקן לפחות יכולנו להציל

משה טור פז:       אני מדבר כאן במסגרת יום המאבק הבין-לאומי למניעת אלימות נגד נשים

משה טור פז:  אנחנו יכולים לעשות יותר, אנחנו חייבים לעשות יותר – יותר בלאפשר לנפגעי תקיפה מינית הגנה; יותר בלייצר סביבה בטוחה לנשים; יותר בלחנך את הילדים והילדות שלנו לחיים מכבדים ולא אלימים

משה טור פז:  יותר

משה טור פז:       חלק מהדרכים הללו יכולות להתממש באמצעות צעדים שעשינו בכנסת האחרונה

משה טור פז:  חבריי סגן השר לביטחון פנים יואב סגלוביץ' ויו"ר הוועדה לביטחון פנים מירב בן ארי עשו רבות בכנסת האחרונה למלחמה באלימות ולהגברת הענישה

משה טור פז:  בכנס שהתקיים היום התחייבנו, כל סיעת יש עתיד, להמשיך ולפעול למניעת אלימות במשפחה, ליצירת סביבה בטוחה ולפעולה כמחוקקים להגברת הענישה והאכיפה על עבירות אלימות

משה טור פז:      אחד החוקים שהממשלה הקודמת העבירה הוא חוק האיזוק האלקטרוני, שעבר כאן בקריאה ראשונה לאחר שנים ארוכות

משה טור פז:  החוק יגן על נשים המצויות בסיכון מצד בן זוג אלים

משה טור פז:  את חוק איזוק אלקטרוני העברנו בכנסת הקודמת כאמור בקריאה ראשונה

משה טור פז:  החוק יאפשר לנשים שנשקפה סכנה לחייהן – בעצם לנו – להגן עליהן מפני בני זוגן

משה טור פז:  הוא יאפשר להן להמשיך ולחיות את חייהן

משה טור פז:  החוק יאפשר לבית המשפט לפקח על קיומו של צו הגנה שניתן, אם הוא סבור שנשקפת סכנה לחיי האישה או אם קיים חשש להפרת צו ההגנה, אם נעשתה הרשעה קודמת בעבירת אלימות או אם צו ההגנה הקודם כבר הופר

משה טור פז:      הסיפור כאן הוא על היכולת של נשים לחיות בביטחון, להמשיך את שגרת חייהן בלי חשש, בלי להירצח, ועל יכולת המדינה – אנחנו, המחוקקים – להגן עליהן, על חייהן

משה טור פז:  הסיפור הוא לא קואליציה או אופוזיציה; הסיפור הוא זכות לחיים

משה טור פז:  זכות לחיים בביטחון

משה טור פז:      אנחנו יודעים שמקרי אלימות אינם נחלתם של מגזר מסוים או של פלח מצביעים מסוים, אלא לצערנו הם נפוצים וקיימים אצל כולם

משה טור פז:  אני קורא לחבריי בליכוד, בציונות הדתית, בש"ס, ביהדות התורה: אלו גם המצביעות שלכם, אלו הנשים של כולנו, הצביעו בממשלה הבאה למען ביטחונן

משה טור פז:       אנחנו מצפים מהממשלה הנכנסת, מהקואליציה הבאה, להחיל דין רציפות ולהעביר את החוק בקריאה שנייה ושלישית

משה טור פז:  אנחנו נתמוך, זה הדבר הנכון

מיקי לוי: תודה רבה

מיקי לוי:  חבר הכנסת מרגי, בבקשה

יעקב מרגי: אדוני היושב-ראש, חבריי חברי הכנסת, גברתי השרה, הובא בתלמוד: "האוהב את אשתו כגופו והמכבדה יותר מגופו - - - עליו הכתוב אומר: 'וידעת כי שלום אהלך'"

יעקב מרגי:  לפני כמה שבועות התחיל עם ישראל מחדש את ספר בראשית, שבו מתארת התורה את בריאת העולם, לרבות בריאת האדם וחווה אשתו בתהליך מדורג שבו נבראו אדם וחווה

יעקב מרגי:      תורת ישראל העמידה על נס את חשיבות כבודה של האישה בהזדמנויות שונות, כאשר פתח הקדוש ברוך הוא בנתינת התורה דווקא מנשות ישראל

יעקב מרגי:  את חשיבות השמירה על הזהות היהודית בשעבוד מצרים מייחסת התורה לנשות ישראל, מתוך הכרה בחשיבותה של האישה בתוך מערכת הבית היהודי לאורך כל הדורות

יעקב מרגי:      השבוע, היום, מציינים את יום המאבק הבין-לאומי באלימות כלפי נשים בכנסת, כאשר לצערי הנתונים המחרידים המתפרסמים מעת לעת מדירים שינה מעיננו, עת אשר בכל שנה רואים אנו עליה מדאיגה במספר התלונות של נשים כלפי בני זוגן, הקשורות לאלימות מסוגים שונים

יעקב מרגי:  לצערי הרב, לאחר כל טרגדיה שכזו אנו שומעים את האמירה: הכתובת הייתה רשומה על הקיר

יעקב מרגי:  הכול ידוע, כמו מדע מדויק, ויש חוסר אונים

יעקב מרגי:  רק בשנה האחרונה הוגשו כ-3,500 תלונות על ידי נשים – כעשר תלונות ליום בממוצע – נתון חמור אשר לא ניתן לעבור עליו בשתיקה

יעקב מרגי:       לא ברור מדוע כל לימודי הסובלנות, הכלת האחר והשונה – רוחות פלורליסטיות, העוברות על כלל החברה המערבית, אינן מצליחות למגר את הנגע הממאיר הזה כלפי נשים, עד כי נראה שנשארנו בנושא חמור זה הרבה שנים לאחור, שבהן, כמו שהיה בחברות מסוימות, נשים נעדרו זכויות בסיסיות

יעקב מרגי:  אבל היום, עם כל הנאורות והפתיחות – לא ייתכן כי במדינת ישראל בשנת 2022 תקבל החברה בשוויון נפש נתונים חמורים ומדאיגים מעין אלו

יעקב מרגי:       יצאנו כעת ממערכת בחירות סוערת עכשיו עסקה בדיונים שונים, ביניהם הביטחון האישי, הביטחון הכלכלי, התעסוקתי ועוד

יעקב מרגי:  אני מצר כי התא המשפחתי, שהיה אמור להיות התא הבטוח ביותר של האישה, הכי מגן והכי מכיל, הפך להיות תא מאיים, מחשיד ומפחיד לאותן נשים

יעקב מרגי:  היקפי האלימות ועוצמת האכזריות לא זוכים, לצערי הרב, לתשומת הלב הראויה בציבור ובין מקבלי ההחלטות

יעקב מרגי:  אני מצר כי נושא הביטחון האישי, הביטחון בתוך ארבע האמות, במבצרה של האישה, אינו נמצא כלל על סדר-היום

יעקב מרגי:  האדישות מכלה כל חלקה טובה ומקהה את חושי הנפש

יעקב מרגי:  יש לדחות ולהקיא מתוכנו כל אלימות מכל סוג שהוא, כל שכן כלפי נשים

יעקב מרגי:  ראו את גל האלימות האחרון בכבישים

יעקב מרגי:  אדוני היושב-ראש, הדעת לא מקבלת באיזו קלות אפשר ליטול חיים או להרוס חיים של אדם, על כלום

יעקב מרגי:  על כלום

יעקב מרגי:      אדוני היושב-ראש, חבריי חברי הכנסת

יעקב מרגי:  אין ספק כי חובה עלינו לפעול להטמיע ערכי אמת של סובלנות, הכלה וכבוד האחר במערכת החינוך מגיל צעיר, למען עתיד החברה בישראל כחברה סובלנית, מכילה ומכבדת כל האדם שנברא בצלם

יעקב מרגי:  מצד שני, חייבים אנו לפעול להגברת הענישה על מנת להגביר את ההרתעה, להחזיר את ההרתעה בתופעות חמורות של אלימות כלפי נשים, בתקווה כי ימוגר נגע האלימות מן החברה בכלל וכלפי נשים בפרט

יעקב מרגי:      לסיום, אדוני היושב-ראש, כמו בכל נושא שהוא מורכב וכל נושא שלא מצליחים להתמודד איתו שנים רבות, הפתרון הוא אחד: יש לרכז את העבודה בגוף מתכלל אחד שיודע לארגן ולתאם בין כל משרדי הממשלה הנוגעים בסוגיה הזו של אלימות כלפי נשים – רווחה, חינוך, בט"פ, משפטים, שיכון

יעקב מרגי:  רק עם עבודה רב-משרדית ורב-מערכתית על ידי גוף או גורם מתכלל נצליח למגר את הנגע הממאיר הזה של אלימות בכלל בחברה הישראלית וכלפי נשים בפרט

יעקב מרגי:  תודה, אדוני היושב-ראש

מיקי לוי: תודה רבה

מיקי לוי:  חברת הכנסת וולדיגר, בבקשה

מיכל מרים וולדיגר: כבוד היושב-ראש, כבוד השרה, חבריי הנכבדים

מיכל מרים וולדיגר:  דיאנה רז, בת 35, יועצת זוגית ופעילה קהילתית, נרצחה בידי בעלה לעיני ילדיה

מיכל מרים וולדיגר: האלימות גואה בכל רחבי המדינה, בכל האוכלוסיות, בכל המגזרים

מיכל מרים וולדיגר:  היא איננה פוסחת על איש, אלימות פיזית ומילולית כאחד

מיכל מרים וולדיגר:  אלימות נגד נשים בפרט, ואלימות בכלל, היא חתירה תחת יסודותיה הבסיסיים ביותר של החברה

מיכל מרים וולדיגר:  ביטחון אישי הוא סיבת קיומה של מדינה

מיכל מרים וולדיגר:  כאשר הוא מתערער, דגל אדום בוהק מתנוסס מעליה

מיכל מרים וולדיגר:  אישה שנרצחת בידי בעלה לאחר ויכוח ביניהם זו מציאות בלתי נסבלת

מיכל מרים וולדיגר:  אדם שנרצח במעבר חציה כי העז "ברוב חוצפתו" להתווכח עם רוכב אופנוע זו מציאות בלתי נסבלת

מיכל מרים וולדיגר:  ילדים שרואים את אימם נרצחת לנגד עיניהם זו מציאות בלתי נסבלת

מיכל מרים וולדיגר:      אין לנו את הפריבילגיה לוותר

מיכל מרים וולדיגר:  עלינו לפעול ומייד

מיכל מרים וולדיגר:  איננו חיים במציאות אוטופית

מיכל מרים וולדיגר:  המאבק באלימות איננו קל

מיכל מרים וולדיגר:  יש להעניש במלוא חומרת הדין את אלו המבקשים לפגוע בזולת בכל דרך שהיא, אולם המאבק באלימות מתחיל בחינוך

מיכל מרים וולדיגר:  לא מדובר בסיסמה ערטילאית, אלא בצורך מיידי וממשי

מיכל מרים וולדיגר:  עלינו לוודא כי מערכת החינוך מדגישה את החשיבות הטמונה בדיאלוג כדרך לגישור על מחלוקות

מיכל מרים וולדיגר:  עלינו לחנך את ילדנו לסובלנות ולהכלת השונה

מיכל מרים וולדיגר:  מותר להתווכח, אפילו חשוב, אך יש לעשות זאת לכל הפחות תוך כבוד מינימלי

מיכל מרים וולדיגר:  עלינו לוודא כי חוסנם הרגשי והנפשי של ילדינו אינו נדחק לקרן זווית, ושמוטמעים בהם כלים להעצמתם

מיכל מרים וולדיגר:  כולנו, כולנו זקוקים לחוסן רגשי ונפשי שיאפשר לנו להתמודד עם דילמות, עם מצוקות ומשברים, שנדע לאן לנתב את התסכולים והכאב

מיכל מרים וולדיגר:       כדי ליצור מציאות טובה יותר, כדי לשים קץ לאלימות, עלינו לפעול בכמה חזיתות בו זמנית, ובהן – מודעות, העלאה למודעות, פיתוח חוסן רגשי ונפשי, טיפול, טיפול בגברים אלימים, טיפול באנשים אלימים בכלל, הרתעה וענישה

מיכל מרים וולדיגר:  לא יכול להיות שאדם שאנס ילדה בת עשר יקבל פסק דין וגזר דין של חמש שנים בלבד

מיכל מרים וולדיגר:  זוהי חובתנו, זוהי משימתנו

מיכל מרים וולדיגר:  תודה

מיקי לוי: תודה רבה

מיקי לוי:  חבר הכנסת אליהו

עמיחי אליהו: אדוני היושב-הראש, חבריי חברי הכנסת, כנסת נכבדה, בשנים האחרונות אני עסוק עם אבי, הרב שמואל אליהו, רבה הראשי של העיר צפת, בהגנה על נפגעי תקיפה מינית – נשים, ילדים וגברים

עמיחי אליהו:     היינו מעורבים במספר טרגדיות, שבהן אנשים נערצים ניצלו את מעמדם לפגוע בנשים, בילדים ובגברים

עמיחי אליהו:  למעשה, גם בימים האחרונים נחשפתי בזעזוע למקרה של אדם שפגע בבתו

עמיחי אליהו:  אדם שלא היה מודע למפלצת שקיימת בתוכו, אבל זה לא הסיפור האמיתי

עמיחי אליהו:  בתו, למרבה התדהמה, לקחה את האשמה על עצמה, כמו בהרבה מאוד מהמקרים של אלימות, ובוודאי אלימות מינית

עמיחי אליהו:      קשה לתאר במילים את התחושה, את תחושת הנבגדות ואת חוסר האונים של ילדה או ילד שנפגעו ממי שהיה אמור להיות המגן שלהם, המבצר שלהם

עמיחי אליהו:  קשה לעמוד למול אישה שחוותה בזוגיות שלה אלימות, שלקחו את החלום שלה לאהבה והפכו אותו לאימה מתמשכת ולתחושת ייאוש עמוקה

עמיחי אליהו:  שום חברה נורמטיבית לא יכולה לקבל את האלימות במשפחה, וכולנו ללא הבדל מחויבים להילחם מלחמת חורמה בנגע הזה

עמיחי אליהו:      אלא שלמען המערכה הזו אנחנו חייבים להיות מדויקים

עמיחי אליהו:  אסור לנו לנצל את האירועים החמורים הללו לחיזוק אג'נדות פוליטיות או לנקמה בין מחנות, כזאת או אחרת

עמיחי אליהו:  אנחנו חייבים להיות מדויקים

עמיחי אליהו:  ואני רוצה לגעת בשתי נקודות

עמיחי אליהו:  הנקודה הראשונה היא ההגדרה הנכונה לאירוע

עמיחי אליהו:  לא כל אלימות שמעורבת בה אישה היא אירוע אלימות כלפי נשים

עמיחי אליהו:  צריך להבחין בין אלימות במשפחה ואלימות מינית לבין אלימות על רקע לאומני או פלילי

עמיחי אליהו:  לדוגמה, לא יעלה על הדעת שרצח של נערה יהודייה תמימה על ידי מחבל שפל, שגם ביצע בה את זממו, ייחשד כאירוע מגדרי

עמיחי אליהו:  אורי אנסבכר הי"ד נרצחה קרוב לפה, לכנסת, על ידי מחבל מחברון

מיכל מרים וולדיגר: היא הייתה בת שירות

עמיחי אליהו: כשהייתה בת שירות

עמיחי אליהו:  הוא הגיע עם גרזן, במקרה הוא מצא אותה

עמיחי אליהו:  זה לא היה אירוע על רקע מגדרי

עמיחי אליהו:  זה היה אירוע טרור

מיקי לוי: זה ככה גם הוגדר

עמיחי אליהו: היה ניסיון לטעון בשלב מסוים שזה אירוע על רקע מגדרי, עד שזה שונה

מיקי לוי: אני מכיר את האירוע היטב

עמיחי אליהו: אינוס החיילות על ידי מחבלים, רבותיי, זה לא אירוע מגדרי, זה אירוע לאומני

עמיחי אליהו:  וכשאנחנו מערבבים את התחומים הללו, כשאנחנו מתייחסים לאירועים כאלה אותו הדבר, זה מקשה על האפשרות להתמודד עם הבעיה באופן ענייני

עמיחי אליהו:       נקודה שנייה, ואני רוצה שתקשיבו לה היטב, דווקא החברים

עמיחי אליהו:  לפני זמן שוחחתי עם אישה, דווקא מכובדת מאוד, שאני מאוד מעריך, ובתוך השיח על כל הנושאים שאנחנו גם עסוקים בהם היא אמרה לי משפט מזעזע

עמיחי אליהו:  אני לא יודע אם היא התכוונה אליו, והוא בוודאי לא מייצג, אבל תקשיבו למשפט שהיא פלטה מהפה שלה: אני פוחדת מגברים – כך היא טענה – יותר ממה שאני מפחדת ממחבלים"

עמיחי אליהו:  כך היא אמרה בדיון

עמיחי אליהו:      אני רוצה לחזור על המשפט הזה

עמיחי אליהו:  זה משפט שטלטל אותי

עמיחי אליהו:  אבל הוא טלטל אותי מכיוון שברור שהיא לא מייצגת תפיסה רווחת, אבל אי-אפשר להסוות את התחושה שיש מי שמאבד את הכיוון במאבק החשוב הזה

עמיחי אליהו:  הבעיה שכשהוא מאבד את הכיוון הוא מאבד את היכולת שלנו, כולנו כחברה, להילחם ולהוקיע את הנגע הזה מתוכנו

עמיחי אליהו:    שאלתי את אותה הגברת במסע המשותף שהיה לנו: גברתי, על מי את מדברת? על מי? על הבעל שלך? על הילדים שלך? אנחנו לא אויבים

עמיחי אליהו:  כולנו אלימים בפוטנציאל? ברור לכולנו שרוב הציבור, גברים ונשים, אינם מסוכנים, שהתופעה אומנם תופעה חמורה שאנחנו צריכים להילחם בה בכל הכוח ולעקור אותה, אבל ביחד

עמיחי אליהו:  זה לא ייעשה על ידי מסגור המאבק הזה כמאבק נגד ציבורים מסוימים או מחנות פוליטיים

עמיחי אליהו:      המלחמה באלימות נגד נשים היא נחלת החברה כולה – נשים וגברים, ימין ושמאל

עמיחי אליהו:  רוב הציבור בישראל בריא בנפשו ולא יסכים לעולם להכיל את האלימות הזאת

עמיחי אליהו:       ולפני שאסיים, אני רוצה לומר לכם, אתם, האנשים שאולי, חלילה, עלולים לפגוע בבני משפחותיכם, אתם שמוצאים את עצמם לפעמים עם כעסים ואולי עם פרצי אלימות: אחים יקרים, אתם לא באמת רעים

עמיחי אליהו:  יש לכם בעיה, היא חייבת פתרון, ויש מי שיכול לעזור לכם להתגבר עליה

עמיחי אליהו:  אחי, אתה לא רוצה לפגוע באשתך, אתה לא רוצה לפגוע בבת שלך, אתה לא רוצה לפגוע בילד שלך

עמיחי אליהו:  אתה לא רוצה להיות המפלצת הזו

עמיחי אליהו:  לך לגורמי המקצוע, תטפל

עמיחי אליהו:  זו לא בושה לטפל, זו בושה נוראה לפגוע

עמיחי אליהו:  ואם תעבור את הקו הזה, אז אנחנו, כולנו, כל החברה בישראל, נעמוד כחומה בצורה נגדך

עמיחי אליהו:      ולכם, הנפגעים והנפגעות, אני רוצה לומר – יוצא לי להיפגש הרבה: אחיי ורעיי, אתם אינכם אשמים, אתם אינכם רעים, אתן טהורות

עמיחי אליהו:  ואנחנו כחברה חייבים לעמוד לצידכם כדי להחזיר לכם את מה שלקחו מכם

עמיחי אליהו:  תודה רבה

מיקי לוי: תודה רבה

מיקי לוי:  אני שמח שככלל כולנו מדברים באותה שפה

מיקי לוי:  אני רוצה להגיד לחדשים, וגם לגורמי האופוזיציה, ישבתי כאן כשבקושי רב העברנו בקריאה ראשונה את האיזוק האלקטרוני

מיקי לוי:  על האיזוק האלקטרוני חל דין רציפות

מיקי לוי:  מי שלא מבין מהחדשים – מה שעבר בקריאה ראשונה יעבור לכנסת הבאה, ולא חשוב באיזו ממשלה

מיקי לוי:  בפעם הקודמת הכול היה נגד, הפעם כולנו – כולנו, והינה אני אומר: אני אשב באופוזיציה ואני אצביע בעד

מיקי לוי:  אני אצביע תמיד בעד על חוקים שהם טובים למדינת ישראל ולחברה בישראל

מיקי לוי:  זה החוק הראשון שצריך להגיע

מיקי לוי:  וכולנו נימדד על כך

מיקי לוי:  תודה רבה

אפרת רייטן: יש כאלה - - - שלא רוצים את החוק הזה

מיקי לוי: אנחנו נעביר את זה

מיקי לוי:  נמנע את הרצח הבא

מיקי לוי:  חברת הכנסת ניר, בבקשה

מיכל מרים וולדיגר: - - -     

אפרת רייטן: לא, יש חברות כנסת שאמרו שהן נגד זה, אני אשמיע לך

מיכל מרים וולדיגר: כן, אבל נגד לא בגלל - - - להתמודד עם האיום

מיכל מרים וולדיגר:  הנגד כי הוא כי א', ב', ג', ד' - - -      

אפרת רייטן: - - -     

מיכל מרים וולדיגר: לא, לא, אני לא שם - - - הן לא מהוות - - -     

מיקי לוי: אבל מרגע שהוא נשפט ואין מקום בבית הסוהר ומשחררים אותו הביתה למעצר בית, ראוי שהוא יהיה תחת ביקורת

אפרת רייטן: את יכולה להגיד – אם את נגד החוק של איזוק אלקטרוני, זה בסדר גמור, זוהי דעתך

מיקי לוי: נקווה שכולנו נצביע בעד

מיקי לוי:  בבקשה

שרון ניר: אדוני היושב-ראש, חבריי חברי הכנסת, ראשית אני רוצה לפתוח ולהתייחס לנתונים המזעזעים שפורסמו היום בדוח מבקר המדינה: אחת מכל ארבע חיילות במשטרה, במג"ב, בשב"ס, חווה הטרדה מינית

שרון ניר:  הנתונים האלה דורשים בדק בית מיידי

שרון ניר:  אני רוצה לומר לכולכן, כאחת ששירתה הרבה מאוד שנים בצה"ל: חיילות מגויסות מתוקף חוק שירות ביטחון, אין להן את היכולת לקום ולהתפטר כאשר מטרידים אותן

שרון ניר:  לפיכך חלה חובה כפולה ומכופלת על כל גופי הביטחון להגן עליהן ולייצר עבורן מרחב בטוח ומכבד

שרון ניר:      מכאן אני עוברת לאלימות נגד נשים

שרון ניר:  אלימות נגד נשים היא מכת מדינה

שרון ניר:  זה לא נושא מפלגתי, זה לא עניין של ימין ושמאל, ועל זה כבר הסכמנו היום

שרון ניר:  זה לא עניין של אופוזיציה וקואליציה

שרון ניר:  כשזה מגיע להצלת חיים, לכולנו צריכה לכאוב הבטן

שרון ניר:  למרבה הצער, מדובר בתופעה שכיחה, רחבת היקף, חוצת מגזרים; מדובר בפשע שנאה של ממש מצד גברים שפלים וחלשים, שפוגעים בנשים רק משום היותן נשים – בין היתר כדי להקטין אותן, להכניע אותן

שרון ניר:  אני רוצה שתדעו שנשים שחשופות לאלימות נמצאות בחרדה תמידית ובחשש מתמשך מפגיעה, ומכל פגיעה – פיזית, מינית, נפשית וכלכלית

שרון ניר:  זאת מכה שפוגעת לא רק בנשים, אלא מקרינה על החברה הישראלית כולה; היא מעכבת התפתחות תקינה של משפחות שלמות, היא פוגעת בילדים והיא מותירה צלקות בנפשם

שרון ניר:  כחברה בריאה ומתוקנת עלינו להישיר מבט לתופעה, להילחם בה ולהיות שם עבורן

שרון ניר:       על אף האסוציאציה המיידית שעולה בראשנו כשמזכירים בית – מקום חם ומגונן שמקנה ביטחון – לא כך המצב בכל הבתים

שרון ניר:  וחמור מכך, במרבית הבתים שהאלימות מתרחשת, היא במחשכים, תחת הסתרה קפדנית, ותחושת הבושה וחוסר האונים של הנפגעת מונעים ממנה להתלונן ולזכות בסיוע מציל חיים

שרון ניר:  די להיווכח בנתון המבעית שלפיו 93% ממקרי הרצח כלפי נשים בשנתיים האחרונות היו בתוך הקן הביתי

שרון ניר:      עלינו לפעול בכמה מישורים על מנת למגר את התופעה: ראשית, עלינו לעודד תרבות מונעת

שרון ניר:  קיימת חשיבות לחינוך והעלאת מודעות כבר בגיל צעיר למערכות יחסים תקינות ולכבוד הדדי

שרון ניר:  יתרה מכך, התחזקותם והנגשתם של גורמי הרווחה בקהילה והפיכתם לכתובת אמיתית שתסייע במניעת הרצח הבא היא קריטית

שרון ניר:  ולבסוף, הגברת אכיפה והחמרת ענישה על מנת לייצר הרתעה – ודיברנו פה על האיזוק האלקטרוני – היא מאוד מאוד משמעותית

שרון ניר:  לצערי, עדיין קיימים מקרים רבים שבהם היו פניות קודמות לרצח והרוצח היה מוכר למשטרה, אך לדאבון הלב, זה לא מה שמנע ממנו לרצוח לבסוף את האישה

שרון ניר:      בשנתיים האחרונות ארגוני החברה האזרחית מבצעים עבודת קודש על ידי העלאת המודעות לחומרת התופעה ומתן כלים לזיהוי סימנים מקדימים

שרון ניר:  הבולטים שבהם הם פורום מיכל סלה וקמפיין "הבושה עוברת צד", כי הבושה היא לא של האישה, אלא של המכה, של האלים, של הרוצח

שרון ניר:  קמפיין נוסף שהושק ממש בימים אלו, "לא נעים מתה מזמן" – כל אלו מציבים זרקור מודעות למאבק באלימות מגדרית, אך לא די בהם

שרון ניר:  הבית הזה צריך להוביל חקיקה שלא מותירה מקום לאלימות כלפי נשים בשום אופן

שרון ניר:  וכאן המקום לציין את פועלו של חברי לסיעה השר עודד פורר: כיושב-ראש הוועדה לקידום מעמד האישה הוא שקד על חוק ששולל אפוטרופסות מבן זוג שניסה לרצוח או רצח את בת זוגו

שרון ניר:  כמו כן, הוא תקצב בכנסת הקודמת ארבעה חדרים אקוטיים, ובנוסף לכך השר ליברמן תקצב 150 מיליון ש"ח להרחבת תוכנית המאבק באלימות במשפחה

שרון ניר:      עלינו להמשיך ולפעול על מנת למגר את התופעה לחלוטין

שרון ניר:  עם השבעתי לכנסת הגשתי כבר הצעת חוק שמעניקה זכויות סוציאליות מורחבות לנשים נפגעות אלימות באופן שיאפשר להן ולילדיהן להיחלץ מהתלות הכלכלית בבן הזוג האלים

שרון ניר:  המלאכה לא תמה, והאחריות מוטלת על הכתפיים של כולנו

מיקי לוי: תודה רבה

מיקי לוי:  חברת הכנסת רייטן, בבקשה

אפרת רייטן: ערב טוב, אדוני יו"ר הכנסת

אפרת רייטן:  כנסת נכבדה, איפה כולם? איפה כולם וכולן? איפה 29 חברות הכנסת בכנסת הזו? איפה אתן? למה אתן לא פה? למה אתן לא פה צועקות וזועקות נגד מה שקורה גם בבית הזה וגם במקומות אחרים במדינת ישראל? איפה אתן? אין לי ספק שאותן 22 נשים שנרצחו השנה צועקות את אותן שאלות – איפה אתן? איפה אנחנו? איך השארנו את הבית הזה עם כל כך מעט נשים? איך אנחנו לא נלחמות ביחד עבורכן, עבורנו, עבור הילדות שלנו, עבור שוויון, עבור שוויון הזדמנויות, עבור מגדר? כן, עבור מגדר וחינוך מגדרי

אפרת רייטן:  כן, עבור הכול

אפרת רייטן:       עבור כל העתיד שלנו, שהולך בשנים האלה וילך בשנים הבאות אחורנית

אפרת רייטן:  איפה אתם? ביזיון

אפרת רייטן:  מול הילדים שלהן, בהיריון, על ידי הבעלים שלהן, על ידי חברים שלהן, על ידי אלמונים, בדקירות, ביריות, בבית שלהן הן נרצחו, והעולם שותק

אפרת רייטן:  מדינת ישראל, איפה את? אני קוראת את השמות, שמעתי גם את חברי הכנסת מהדהדים פה את השמות, 22 נשים מכל המגזרים

אפרת רייטן:  ופה אנחנו צריכים לעמוד, לקרוא את השמות ולא לעשות? ולשבת בשקט ולשמוע גם על יוזמות חדשות, שרוצות לקחת אותנו אחורנית, איך ייתכן הדבר הזה?      

מיכל מרים וולדיגר: אף אחד לא רוצה לקחת אחורנית

אפרת רייטן: מאה אחוז, מיכל

אפרת רייטן:  נראה, ניתן לכם את הקרדיט, ניתן לך את הקרדיט

מיכל מרים וולדיגר: קדימה, לא אחורנית

מיכל מרים וולדיגר:  לא כל האמת נמצאת אצלך

אפרת רייטן: ואם אתם תעשו, וכל דבר, כולל חבר הכנסת שיושב לידך, ותעשו דברים - -      

מיכל מרים וולדיגר: קוראים לו אבי מעוז

אפרת רייטן: - - שיצאו כנגד, שיצאו נגד - - -     

מיכל מרים וולדיגר: - - -מעוז

אפרת רייטן: חבר הכנסת מעוז

מיכל מרים וולדיגר: - - -      

אפרת רייטן: אם אתם תעשו משהו שיפגע בכל מה שעשינו ונלחמנו - -     

מיכל מרים וולדיגר: אפרת, אני פופוליסטית?      

אפרת רייטן: - - בכל אותן השנים האלה, כחלק ממדינת ישראל הציונית, היהודית והדמוקרטית – אוי ואבוי לכם – זה יהיה כתם עליכם, על ידכם ועל מצפונכם

מיכל מרים וולדיגר: אפרת, לא כל הצדק אצלך בידיים

מיכל מרים וולדיגר:  אפשר לחשוב אחרת

אפרת רייטן: יותר מ-200,000 נשים נפגעות מאלימות מדי שנה

אפרת רייטן:  אתם יודעים שרק רבע מהן מעיזות ללכת לרשויות? השאלה היא למה

אפרת רייטן:  למה? יש לזה הרבה מאוד סיבות

אפרת רייטן:  המאבק שלנו – ורק השנה עשינו כל כך הרבה צעדים כדי לתקן, כדי לקדם, דברים של שינוי, שלוקח להם זמן; התחלנו לעשות את הדברים האלה כחלק מהמאבק לביטחון, כחלק מהמאבק לשוויון – לא הסתיים

אפרת רייטן:  כמו שמראים הנתונים האלה, והטרגדיות הנוראיות האלה, על ילדים שהיום הגיעו לכנסת כי הם איבדו את אימא שלהם

אפרת רייטן:  למישהו יש ברירה שלא להמשיך את המאבק הזה, שלא לעשות הכול כדי להיות הבית של נפגעות האלימות? זו אלימות מכל הסוגים: פיזית, מילולית, מינית, כלכלית ורגשית

אפרת רייטן:  אי-אפשר, לאף אחד אסור לעמוד בשקט

אפרת רייטן:  גם אם הוא לא פועל, אם הוא שותק ויודע שקורים הדברים האלה – הוא שותף

אפרת רייטן:       כמו שגם ציינו חבריי לקואליציה שיוצאת, בכנסת ובממשלה האחרונה אנחנו קידמנו, ומפלגת העבודה קידמה, חקיקה מרחיקת לכת

אפרת רייטן:  מחוק הפיקוח האלקטרוני, שמשחרר את הנשים מהמחבוא במקלטים, שאותו קידם השר בר לב, דרך חוק החיסיון, הרחבת חוק סיוע לנפגעות עבירה לשמירת השימוש בערכות אונס, חוק למניעת אלימות כלכלית, ועד להקמת הקבינט לשוויון מגדרי שבראשו עמדה חברת הכנסת והשרה יושבת-ראש מפלגת העבודה מרב מיכאלי

אפרת רייטן:  הצלחנו להעביר החלטת ממשלה לקידום זכויות נפגעות ונפגעי עבירה - -      

מיכל מרים וולדיגר: איפה - - -      

אפרת רייטן:  - - כדי להקל ולהפוך את ההליך המשפטי ואת המענים הטיפוליים לכאלה שיתאימו לנפגעות ולנפגעים

אפרת רייטן:       כשאני שומעת שבימים האלה יש מי שמבקש לקבוע בחוק חוקים שמפלים בין גברים לנשים, למנוע מנשים להגיע לתפקידי לחימה בצה"ל – נשים שמוכנות למסור את נפשן, מוכנות למסור את חייהן עבורנו, עבור מדינת ישראל

מיכל מרים וולדיגר: - - -      

אפרת רייטן: ויש מי שמכנים עדיין, היום, בשנת 2022, נשים כ"מכונות כביסה", וכאלה שיוצאים נגד ארגוני הנשים – חברות בכנסת שמגיעות לכאן, לבית הזה, ויוצאות נגד ארגוני האנשים, שעושות עבודת קודש, בלתי נתפס

מיכל מרים וולדיגר: אפרת, אני לא מצליחה - - - רגע, הוא לא מגביל אותך בזמן

אפרת רייטן: הלכה למעשה – מיכל, את מפריעה לי, אני מצטערת - - -     

מיכל מרים וולדיגר: הוא לא מגביל אותך בזמן

אפרת רייטן: את רוצה לדבר איתי אחר כך, בשמחה

מיכל מרים וולדיגר: אפרת, הוא לא מגביל אותך בזמן

מיכל מרים וולדיגר:  אני רוצה - - -      

אפרת רייטן: הלכה למעשה, אנחנו מבטאים - - -     

מיכל מרים וולדיגר: את אומרת דברים - - -     

אפרת רייטן: אני שומעת פה ביטוי של עמדות ששוללות מנשים את הזכות הטבעית - -      

מיכל מרים וולדיגר: - - -      

אפרת רייטן: - - השוויונית, את הכבוד, את החירות; רצון ברור שאני שומעת כאן, בכנסת, לשוב ולשלוט בנשים כמו בימי קדם: לכי תעשי כביסה, לכי תיכנסי למטבח, לכי תעשי את כל הדברים האלה

אפרת רייטן:  אל תהיי בכנסת – יש מפלגות, כאן שכמובן לא רוצות נשים בפוליטיקה

אפרת רייטן:  מדאיג עוד יותר שאני שומעת נשים בכנסת הזו שתומכות בכל העמדות החשוכות האלה, מיכל

מיכל מרים וולדיגר: אפרת - - -     

אפרת רייטן: ובעוד אנחנו דאגנו לקבוע בהסכמים הקואליציוניים שוויון לנשים - -      

מיכל מרים וולדיגר: זה פשוט בושה וחרפה מה שאת עושה פה

אפרת רייטן: - - הממשלה המתגבשת נושאת את הדגל של הדרת נשים, מגבשת קואליציה עם נשים ספורות בלבד, מקדמת ערכים שמרניים ופוגעניים כלפי נשים

אפרת רייטן:  בפשטות, פשוט ויתרה על 50% ומשהו מאוכלוסיית ישראל

שרון ניר: 51%

אפרת רייטן: 51%, תודה

אפרת רייטן:  בואו נודה בזה, הם לא באמת רוצים ולא באמת מכירים בשוויון לנשים, זה לא מעניין אתכם, מצטערת

אפרת רייטן:       אז נשים וגברים והציבור כולו, זה לא עוד קרב, זה לא עוד מאבק, זהו קרב על החיים

אפרת רייטן:  אנחנו, כאן, נהיה בשבילכם

אפרת רייטן:  אני בטוחה שגם בקואליציה המתהווה יהיו כאן אנשים שייקחו חלק במאבק הזה בשביל כולנו, לא רק בשביל הנשים, ואני קוראת לכולכם לקחת חלק במאבק הזה כי על כולנו בסוף האחריות

אפרת רייטן:  תודה רבה

מיקי לוי: תודה רבה

מיקי לוי:  אחד הנאומים היותר-רציניים עם "אני מאשים"

מיקי לוי:  תודה רבה לך

מיקי לוי:  בבקשה, חבר הכנסת מעוז

אבי מעוז: אדוני היושב-ראש, כנסת נכבדה, אני רוצה לפתוח באנקדוטה קטנה

אבי מעוז:  בפגישות המשא ומתן להקמת הממשלה שמתנהלות בשבועות האחרונים, שלחו כל מפלגות הקואליציה המתהווה רק גברים כנציגיהן

אבי מעוז:  למה? מן הסתם כי זה מה שהתאים להם ולא מתוך שנאת נשים כלשהי, חלילה

אבי מעוז:  סיעת נעם הייתה היחידה שעורכת דין ייצגה אותה בפגישות אלו, לא בגלל שהיא אישה אלא פשוט בגלל שחשבנו שהיא תייצג אותנו בצורה טובה ומועילה

אבי מעוז:  אז אני מציע לכל הנשים, ובעיקר לדוברת שלפניי, ואולי גם לגברים שמצפים לשמוע אותי נואם כעת כדי להוציא מטעמים וכותרות מדבריי, לקחת כוס מים ולהקשיב בסבלנות עד הסוף

אבי מעוז:       אפשר לשמוע גם דעות שונות משלכם, מותר להשמיע דעות שונות משלכם

אבי מעוז:  אף אחד לא ילמד אותנו מה זה כבוד האישה

אבי מעוז:  אנחנו גדלנו על ציווי חז"ל שהאיש חייב לאהוב את אשתו כגופו ולכבד אותה יותר מגופו

אבי מעוז:  הלוואי על כל נשות העולם היחס שזכו לו נשות ישראל לאורך כל הדורות

אבי מעוז:  בנוסף, ביחס לאלימות, מאבני היסוד של תורת ישראל הם דברי חז"ל: "המגביה ידו על חברו, אף על פי שלא הכהו נקרא רשע", ודברי הלל הזקן, שאמר לאותו הגר שהציווי: "מה ששנוא עליך לא תעשה לחברך" זו כל התורה כולה, כך שבוודאי איננו צריכים לשום הטפות מוסר על יחסינו כיהודים כלפי אלימות

אבי מעוז:       המחבלים המתועבים שרצחו ביום רביעי שעבר בכניסה לירושלים את הנער אריה ואת טדסה, השם ייקום דמם, לא הכירו אותם ולא רצו לפגוע בהם באופן אישי

אבי מעוז:  הם רצו לרצוח יהודים כפי שאחיהם רוצחים בנו מאז ראשית שיבת ציון

אבי מעוז:  זו אלימות כנגד יהודים, והיא תופעה נרחבת ביותר

אבי מעוז:  גם הרוצחים השפלים של מוחמד אבו ח'דיר לא הכירו אותו ולא רצו לפגוע בו באופן אישי, הם רצו לרצוח ערבי

אבי מעוז:  זו אלימות כלפי הערבים, והיא תופעה שולית ביותר

שרון ניר: מה עם אלימות כלפי נשים?      

אבי מעוז: כאשר – ביקשתי לשתות כוס מים ולהקשיב עד הסוף

אבי מעוז: מדינת ישראל היא אחת מהמדינות הבטוחות בעולם לנשים

אבי מעוז:  בשנים 2016 עד - - -      

שרון ניר: טול קורה

שרון ניר:  פשוט לא יאומן

אבי מעוז: בשנים 2016 עד 2020 נרצחו בישראל 121 נשים, כלומר כ-24 מקרי רצח בשנה

אבי מעוז:  121 מקרים מזעזעים ונוראיים

אבי מעוז:  כאשר בוחנים את פילוח הנרצחות לפי הדת שלהן מגלים שפחות מ-50% מהמקרים קרו בחברה היהודית, ולמעלה מ-50% קרו בחברה שאיננה יהודית, כלומר בעיקר בחברה הערבית

אבי מעוז:  למעשי הרצח בחברה הערבית הומצא המושג המכובס רצח על חילול כבוד המשפחה

אבי מעוז:  איזה עיוות והנדסת תודעה

אבי מעוז:  איזו תפיסה תרבותית כלשהי יכולה להצדיק מעשי רצח כאלו, ועוד להציג אותם כמתקנים בעיה של חילול הכבוד המשפחתי?     כאשר באים להתמודד עם בעיה אבל מסרבים להביט בה בעיניים פקוחות ולא מוכנים להגדיר אותה כמות שהיא – אין סיכוי לפתור אותה

אבי מעוז:  בוודאי שאין סיכוי לפתור אותה אם נמשיך לפעול להעצמת מאבק מדומיין בין נשים לגברים

אפרת רייטן: אין מאבק, אין מאבק

אבי מעוז: אני יודע שאין מאבק

אפרת רייטן: במקום לנצל עכשיו את המקום שלך, במקום לקום ולגנות את הרצח, במקום - - -     

אבי מעוז: תשמעי עד הסוף

אפרת רייטן: במקום - - -     

אבי מעוז: תשמעי עד הסוף

אפרת רייטן: במקום לנצל את הכוח הזה כדי לעשות דברים חיוביים, זה מה שאתה עושה? לא חבל? לא חבל? אתה יכול למנוע עכשיו את הרצח הבא

אפרת רייטן:  אתה יכול למנוע אותו עכשיו

אפרת רייטן:  קח את הכוח

אפרת רייטן:  תמנע את הרצח הבא

אבי מעוז: את מוכנה לשמוע עד הסוף?     

מיקי לוי: תודה, תודה

מיקי לוי:  תרשו לדובר בבקשה להמשיך

אבי מעוז: אני רוצה למנוע את הרצח הבא לא פחות מכם, ואתם תקשיבו למי שחושב אחרת מכם

אפרת רייטן: מקשיבים

אפרת רייטן:  מה אתה עושה?     

אבי מעוז: יפה

אבי מעוז:  הגיע הזמן

אבי מעוז:  אני אגיד לך מה אני עושה

אבי מעוז:  הגיע הזמן להפוך את היום הזה ליום מאבק באלימות בכלל

אבי מעוז:  אלימות במשפחה ובכלל זה אלימות בין בני זוג ואלימות כלפי ילדים, אלימות בחברה הערבית, אלימות בכבישים ועוד

אבי מעוז:  ולמקד את המאבק בכל אחד מסוגי האלימות במאפיינים המתאימים לו ובדרכים שבאמת יקדמו את תיקון המצב

אפרת רייטן: התכחשות טוטלית

אפרת רייטן:  פשוט תתבייש

מיקי לוי: תודה

מיקי לוי:  די

מיקי לוי:  תני לו לסיים

מיקי לוי:  תפיסת עולמו

מיקי לוי:  מה נעשה? הלאה

מיקי לוי:  בבקשה

אבי מעוז: מתוך אמונתנו בבורא עולם אנו מאמינים באדם

אבי מעוז:  מאמינים בתא המשפחתי, מאמינים באומה שלנו ומאמינים בתיקון עולם במלכות שדי, בעזרת השם

אבי מעוז:  תודה רבה

מיקי לוי: תודה רבה

מיקי לוי: הודעה אישית, בבקשה, חברת הכנסת וולדיגר

מיקי לוי:  מהצד

מיקי לוי:  את יכולה גם מכאן

מיקי לוי:  תיקלטי עם תמונתו של הרצל, זה לכבוד

מיכל מרים וולדיגר: אז כבוד היושב-ראש, כבוד השרה, חבריי הנכבדים, אפרת, שרון, אני אישה, ואני אישה גאה, ואני אישה גאה באופוזיציה שיוצאת ושבעזרת השם תהיה קואליציה

מיכל מרים וולדיגר:  יש לנו לא מעט נושאים שבהם אנחנו לא מסכימים כולנו – לא הקואליציה מול אופוזיציה וגם לא בתוך הקואליציה ואני בטוחה שגם לא בתוך האופוזיציה

מיכל מרים וולדיגר:  ועדיין, הזלזול שלכם באחרים הוא פשוט מחפיר

מיכל מרים וולדיגר:  זה שאת חושבת שרק בדרך שלך, אפרת, או שרון, אפשר להיאבק באלימות – זה בעיניי פסול

מיכל מרים וולדיגר:  כי אוי ואבוי אם את חושבת שאני או אבי מעוז רוצים באלימות נגד נשים או באלימות בכלל, ואנחנו מעודדים את זה, בין בעשייה, בין באמירה - - -     

אפרת רייטן: מה עם שוויון?     

מיכל מרים וולדיגר: היום הזה מדבר על אלימות נגד נשים, אז בואי נעזוב רגע את השוויון

מיכל מרים וולדיגר:  להגיד לי או לרמוז שאנחנו בעד אלימות נגד נשים זה פשוט מחפיר

אפרת רייטן: - - -      

מיכל מרים וולדיגר: סליחה

מיכל מרים וולדיגר:  אני חושבת שאם שאלת את אבי – ואני אענה לך לגביי – איך אפשר להילחם בזה, זה מתחיל בחינוך

מיכל מרים וולדיגר:  זה מתחיל בלחנך אחד את השני ולא לחשוב שכל האמת היא רק אצלכם בידיים

אפרת רייטן: - - -      

מיכל מרים וולדיגר: יש עוד דרכים למאבק – בלכבד אחד את השני, בליצור חוסן, ולהגיד: רגע

מיכל מרים וולדיגר:  מותר לכעוס, אבל רגע, צריך לדעת לאן לכוון את הכעס, לאן לכוון את הכאב, לאן לכוון את התסכול, ולא לחשוב שרק בדרך אחת אפשר למנוע את זה

אפרת רייטן: - - -     

מיכל מרים וולדיגר: לכן בין אם אנשים הם נגד האיזוק או בעד האיזוק, זה לא פופוליזם אלא זה באמת אנשים – אני רוצה להאמין, אני מסיימת, אני מסיימת - - -     

אפרת רייטן: - - -     

מיקי לוי: חברת הכנסת רייטן, רוצה הודעה אישית?     

מיכל מרים וולדיגר: אני רוצה לסיים בכך שאני מאמינה שכל אחד מ-120 חברי הכנסת הגיע לפה בשליחות כדי לעשות דברים שהוא מאמין בהם, ורוצה לעשות את מדינת ישראל לטובה יותר

מיכל מרים וולדיגר:  אני לא מזלזלת באף אחד

מיכל מרים וולדיגר:  אני נותנת לכל אחד את הכבוד שמגיע לו ואני מצפה שכך גם אתם תפעלו

מיכל מרים וולדיגר:      ואני מסיימת בעוד משפט אחד, למרות שאמרתי שזה האחרון

מיכל מרים וולדיגר:  ישבתי פה ושמעתי את כל הנואמים

מיכל מרים וולדיגר:  יכולתי בעיניים עצומות להגיד מי מהקואליציה היוצאת ומי מהאופוזיציה היוצאת

מיכל מרים וולדיגר:  אלה בקואליציה היוצאת, הם אמרו דברים מאוד יפים, אבל אחר כך – כמה הצד השני הוא גרוע והוא לא ישפר והוא רק יחמיר

מיכל מרים וולדיגר:  ומצד שני אלה שהיו באופוזיציה היוצאת ויהיו בקואליציה דיברו על אחדות, דיברו על כך שזה חוצה מגזרים, וגם שמאל וגם ימין רוצים להיאבק בדבר הזה

מיכל מרים וולדיגר:  לכן אני מציעה, עצה שלי אליכן, חברות האופוזיציה היקרות לעתיד, תגלו קצת יותר הבנה וקצת יותר הכלה לשונה, וככה נעשה יותר טוב לעולם כולו

מיכל מרים וולדיגר:  תודה

אפרת רייטן: - - - לעצור את הנשים בצה"ל? ללכת נגד האיזוק האלקטרוני? למה להקשיב? מה את רוצה?     

מיכל מרים וולדיגר: - - -      

מיקי לוי: תודה

מיקי לוי: השרה מירב כהן, בבקשה, תסכם את העניין

אפרת רייטן: - - -      

מיקי לוי: תודה, חברת הכנסת רייטן

מיקי לוי:  יהיו עוד ויכוחים סוערים בנושא הזה

אפרת רייטן: אני מחממת את הקול

מיקי לוי: אה, זה בסדר

מירב כהן: טוב, יפה שנזכרנו לדבר על אחדות

מירב כהן:  הרבה זמן ניסינו לחתור לשם

מירב כהן:       אדוני היושב-ראש, חברות וחברי כנסת נכבדים, אני עומדת כאן היום כשרה לשוויון חברתי הממונה על הרשות לקידום מעמד האישה, אבל בעיקר כאישה, אישה מודאגת

מירב כהן:  לפני מספר שנים, כשרק מוניתי להיות שרה בממשלת ישראל, באחת מישיבות הממשלה הראשונות שלי, שאלתי את ראש הממשלה דאז נתניהו, מדוע בקבינט הקורונה אין אפילו נציגה אישה אחת מתוך עשרת הנציגים

מירב כהן:  הוא אמר לי בחיוך: גם כשאני נוסע בשתיים בלילה ונאלץ לעצור ברמזור אדום למרות שאין אף מכונית אחרת על הכביש, אני לא תמיד חושב שזה הגיוני, אבל זה המצב

מיקי לוי: נראה לי שהוא לא עצר ברמזור אדום

מירב כהן: בגלל זה אין נשים בקבינט הקורונה

מיקי לוי: רמזור אדום, ראש ממשלה?     

מירב כהן: ואז התחלתי להבין

מירב כהן:  הבנתי, שלא ממש מפריע למקבלי ההחלטות שנשים לא תהיינה סביב השולחן

מירב כהן:  התשובה הזאת היא נקודה אחת מבין שלל רגעים מעצבים בתקופת כהונתי כשרה לשוויון חברתי

מירב כהן:       עוד רגע כזה היה בסיור שערכתי בג'יסר א-זרקא, שם ביקרתי כדי ללמוד על פעילות המשרד בתחום של הפיתוח הכלכלי של החברה הערבית

מירב כהן:  לקח לי רגע להבין, אבל ברגע שראיתי זה הפך לדבר בולט ומטריד – בבתי הקפה בכלל לא יושבות נשים, כי אסור להן

מירב כהן:      עכשיו, הדברים קשורים אחד לשני

מירב כהן:  אמרו לי מה מקומן של נשים במרחב הציבורי, בכנסת, במדע, בעולם העבודה והעסקים, בתרבות, בפנאי, ואומר לכם מה מצבן גם במרחב הפרטי; אמרו לי כמה נשים יש בכנסת, בממשלה, במדע, בתקשורת, בעסקים, על בימות התרבות ובבתי הקפה, ואומר לכם עד כמה הן בטוחות ושוות בבית שלהן

מירב כהן:      בשנה הנוכחית נרצחו כבר 21 נשים וילדות במסגרת היחסים שלהן עם בני הזוג, הורים אחים – בתוך המשפחה, המקום שאמור להיות הבטוח והמגונן ביותר עבורן

מירב כהן:  כשנשים לא יכולות לבלות כמו הגברים, לא יכולות ללבוש מה שהן רוצות כמו הגברים, לא יכולות לעבוד כמו הגברים, וכשאין להן למי לפנות, אז אולי לא כל כך מפתיע שגברים מאפשרים לעצמם לנהוג כלפיהן באלימות ובזלזול

מירב כהן:  למעשה הכול קשור

מירב כהן:  כשנשים אינן שוות לגברים, כשהן אפילו לא חלק מהמרחב הציבורי, כשאין שום צורך באישה סביב שולחן מקבלי ההחלטות, אז אולי לא מפתיע שבשנת 2022 אנחנו לא מצליחים עדיין למגר את תופעת האלימות כלפי נשים

מירב כהן:       אני מאוד מוטרדת ממה שצפוי לנו – רק 29 נשים מתוך 120 חברי כנסת וחברות כנסת, ממשלה שתהיה כנראה כמעט בלי נשים, ממשלה ששוקלת להפוך את ההפרדה בין גברים לנשים באירועים ציבוריים לנורמה שהיא לגיטימית

מירב כהן:  במרחב הציבורי ההפרדה כשלעצמה היא אי-שוויון

מירב כהן:  אני לא מדברת על בית כנסת או על הבית, אלא על הפרהסיה המשותפת לכולנו

מירב כהן:  להפרדה עצמה יש אפקט פסיכולוגי, אפקט על הנפש של כל גבר או אישה, שמסומנים בגלל ההפרדה הזו קודם כול כגבר או אישה

מירב כהן:  אנחנו ממש מכניסים סוגיות של מיניות למקומות לא קשורים בכלל, למקומות של היום-יום

מירב כהן:      ההפרדה מעמיקה את הסטריאוטיפים ומנציחה פערים, ובסוף בואו נודה על האמת: השירותים הם אף פעם לא שוויוניים: עזרת הנשים בכותל היא 12 מטר, לעומת 48 שניתנו לגברים; כשיש הפרדה באוטובוס יש את מי שיושב מקדימה ויש את מי שיושבת מאחורה, וכשמפרידים בין גברים לנשים בפוליטיקה, זה תכלס אומר שיש מפלגות שיש בהן רק גברים

מירב כהן:      אני גאה לומר שהממשלה האחרונה עשתה הרבה מאוד כדי להילחם באלימות כלפי נשים

מירב כהן:  לשמחתי הייתה התגייסות של כלל משרדי הממשלה, באמת כל המשרדים שילבו כוחות, והיה שיתוף פעולה אמיתי שהרבה זמן לא נראה בממשלות ישראל בהליכים שכללו שיתוף ציבור ושיח עם ארגוני חברה אזרחית, ואני ממש כולי כולי תקווה שהממשלה הבאה תמשיך את המהלכים האלה

מירב כהן:       אני מבקשת רגע לפרט על העשייה הזו, שהייתה באמת תנופה אדירה

מירב כהן:  כמובן שאי-אפשר לפתור את הבעיה הזו בשנה וקצת, אבל הייתה תנופה אדירה של עשייה, וצריך להמשיך אותה

מירב כהן:  קודם כול התוכנית הממשלתית למאבק באלימות במשפחה, ובתוכה המאבק באלימות נגד נשים, שהתחילה בכלל בשנת 2016 והובלה על ידי משרד הרווחה, עם 12 משרדי ממשלה

מירב כהן:  אז מ-2016 ועד להקמת הממשלה הזו זה כל פעם ממש טיפ-טיפה תוקצב בקושי בסכום מצטבר של 50 מיליון שקלים

מירב כהן:  הממשלה הזו הביאה בבסיס התקציב 155 מיליון שקלים לתקציב הזה, ובנוסף משרד הרווחה הקצה 70 מיליון שקלים לתחום הפעילות של אלימות במשפחה ועוד 67 מיליון שקלים לכל הסוגיה של נפגעי תקיפה מינית

מירב כהן:  זאת אומרת, אם אני סוכמת את המספרים, בשנה הזו הבאנו להגדלת התקציבים בגידול של מאות אחוזים, ותוכננה הגדלה נוספת בדיוני התקציב של 2023, שלצערי התקציב הזה לא הגיע בגלל הבחירות

מירב כהן:  וכתוצאה מהגדלת המשאבים המאוד-משמעותית הזו התאפשרה באמת הרחבה של השירותים ופיתוח של מענים חדשים לעוד אוכלוסיות

מירב כהן:  אם אני מסכמת את זה במונחים של מספר אנשים שהצליחו לקבל שירות – שבעיניי זה הצלת נפשות – אז מאז הגדלת המשאבים יש עלייה של 22% במקבלי השירות

מירב כהן:  זה אומר פחות אנשים שהמתינו ולא קיבלו מענה

מירב כהן:  כיום 20,000 אנשים מקבלים שירות במרכזים למניעת אלימות, סדר גודל של 70% מתוכם נשים, 700 נשים במקלטים ומעל ל-1,000 ילדים

מירב כהן:      החזון שבעצם עמד בבסיס פיתוח המענים החדשים והרחבת השירותים עמד על שתי רגליים חשובות

מירב כהן:  העיקרון הראשון זה היפוך הפירמידה: במקום להוציא את הנשים מהבית שלהן, מהסביבה שמוכרת להן, אז בעצם הרעיון הוא להרחיק את מי שאלים מהחברה באמצעות אכיפה נוקשה, וגם באמצעות תוכניות לעידוד טיפול בגברים אלימים

מירב כהן:  ככה בעצם מאפשרים לנשים ולילדים להישאר בסביבה שלהם המוכרת, וזה רק הוגן

מירב כהן:  העיקרון השני שהנחה אותנו בעבודתנו זה מיקוד המשאבים, לקבל את השירותים בקהילה, שוב, כדי שנשים לא תיאלצנה לעזוב את ביתן ולעבור למקלט, שזו פגיעה מאוד קשה במשפחה

מירב כהן:      אז רשימת המענים כוללת באמת מגוון רחב של נושאים: קודם כול שיפור השירות – הוקצו 500 תקנים חדשים, שהובילו לביטול תורי ההמתנה במרכזים למניעת אלימות במשפחה; במקביל בוצעו פעולות להנגשת השירותים האלה לאוכלוסיות שונות מתרבויות שונות באזורים פריפריאליים; הוקמו מרכזי אלומה – נפתחו בעצם שני מרכזים חדשים מסוגם

מירב כהן:  אלה מרכזים שפועלים 24/7, שמי שנפגע מאלימות יכול להגיע וזה one stop shop – יש שם גם משטרה, גם משרד הבריאות, גם עובדת סוציאלית וגם השלטון המקומי, הכול במקום אחד

מירב כהן:  אז זה נפתח גם בעכו וגם בבית שמש, ובחודשים הקרובים ייפתחו עוד שניים נוספים, בבאר שבע ובראשון לציון

מירב כהן:  זו בשורה ממש ממש חשובה

מירב כהן:      הודק מאוד מאוד הקשר עם הארגונים וארגוני החברה האזרחית

מירב כהן:  אני יכולה להגיד שבאמת עבדנו בשיתוף פעולה מאוד גדול, וגם פרסמנו מבחני תמיכה כדי שהארגונים האלה יוכלו להמשיך לעבוד ביתר שאת, כי הם עושים עבודה מצילת חיים, והגדלנו את התמיכות גם בארגונים

מירב כהן:      בנושא המקלטים – בשנת 2022 נפתחו שני מקלטים חדשים לנשים וגם דירות הגנה לנשים, ובנוסף ייפתח מקלט לנשים בסיכון גבוה, שזה סיכון מתמשך לתקופות ארוכות יותר, וגם מקבצי דירות לנשים נפגעות אלימות במשפחה

מירב כהן:  בנוסף לזה, משרד הרווחה החל בפעילות להגדלת התעריפים, על מנת לתת טיפול טוב יותר לילדים שנמצאים במקלטים האלה

מירב כהן:  כל הזמן צריכים לזכור שזה לא רק הנשים, זה גם הילדים

מירב כהן:      כפי שציינתי, חלק מהפוקוס שלנו היה לראות איך נותנים טיפול גם לגברים האלימים, כי אחרת העבירות חוזרות על עצמן

מירב כהן:  אז נפתחו שתי דירות שמיועדות לגברים אלימים, במטרה לאפשר לנפגעות להישאר עם הילדים בסביבה המוכרת שלהן

מירב כהן:  בנוסף, נפתח הוסטל לשיקום של אסירים שישבו בכלא על אלימות במשפחה

מירב כהן:  ההוסטל הזה פועל בצפון הארץ

מירב כהן:  במקביל, משרד הרווחה השלים את ההיערכות שלו לטובת יישום חוק חיוב טיפול, שבעצם מחייב שכל גבר שהוציאו נגדו צו הגנה יגיע לעובד סוציאלי ויקבל טיפול

מירב כהן:      בנושא התקיפות המיניות, הממשלה הנוכחית הגדילה בצורה משמעותית בבסיס התקציב את המשאבים למאבק ולטיפול בנושא הזה, לרבות הקמה של חדרים אקוטיים, סיוע נפשי וכלכלי וביצוע הכשרות לזיהוי מוקדם ומניעה בקהילה

מירב כהן:  שמנו גם דגש מאוד גדול על הכשרות לאנשי מקצוע

מירב כהן:  משרד הרווחה מפעיל מערך הכשרות, שבו השתתפו בשנה האחרונה 500 עובדים סוציאליים ואנשי מקצוע שמטפלים גם באוכלוסיות שפגעו וגם באוכלוסיות שנפגעו

מירב כהן:  ההכשרות האלה וההשתלמויות האלה ניתנו לכל משרדי הממשלה השותפים, אם זה משרד המשפטים, ששם יש את השופטים ואת הקאדים ואת הרבנים ואת היועצים המשפטיים ואת הסיוע משפטי, אם זה למשטרה, אם זה למשרד הבט"פ, אם זה לעובדי מערכת הבריאות, החינוך, כדי שתהיה מודעות טובה יותר, כדי שהשירות יהיה טוב יותר

מירב כהן:      בנוסף, בנושא המחקר של התחום הזה של אלימות במשפחה, לראשונה מזה 20 שנה משרד הרווחה עורך מחקר למדידת היקף התופעה

מירב כהן:  אנחנו בעצם לא באמת יודעים מהו ההיקף, כי לא עוקבים אחרי זה

מירב כהן:  תבינו עד כמה אין תשתית עובדתית שעל בסיסה אפשר להתוות מדיניות

מירב כהן:  אז גם פה התחיל מחקר

מירב כהן:      נעשתה התקדמות גם בנושא הדיגיטציה והחדשנות, יצאו אל הפועל פרויקטים ייחודיים, אם זה למשל לעשות השמות של נשים שנפגעו בתחום האלימות במקומות עבודה

מירב כהן:  נעשתה עבודה ספציפית על תחום ההייטק יחד עם קרן רש"י וגוגל ובוגרי 8200, וגם יצאנו לדרך עם אפליקציה חכמה שמאפשרת לנפגעות להקפיץ בצורה דיסקרטית את חברת האבטחה והמשטרה – זה נעשה יחד עם פורום מיכל סלע – ובאמת עוד פרויקטים חדשניים

מירב כהן:       מוקד 118 הורחב מאוד, גם בשעות הפעילות וגם בשפות, והוא מאויש כל הזמן על ידי עובדים סוציאליים, ונעשתה עבודה כדי לשפר אותו

מירב כהן:  בחברה הערבית עשינו עבודה גדולה מאוד במסגרת תוכנית החומש: הוגדלו משמעותית התקציבים שמיועדים למאבק בתופעה הזו בחברה הערבית באמצעות תכנון והקמה של מקלטים ודירות מעבר ושירותים שמותאמים בשפה ולתרבות

מירב כהן:  באמת יש שם עוד כברת דרך אדירה לעשות, אבל השקענו בזה

מירב כהן:       תחום חדשני מאוד שפותח בשנה האחרונה זה תחום שנקרא "צדק מאחה"

מירב כהן:  אני לא יודעת אם יצא לכם לשמוע על זה, אבל על בסיס ניסיון בין-לאומי נמצא שאם מפגישים בן פוגע לנפגעת בהליך שהוא מקביל להליך המשפטי – הוא לא בא להחליף אותו – ויוצרים שיח שבו הצד הפוגע שומע מה הוא עשה, והצד שנפגע לפעמים גם מקבל את הסליחה שהוא כל כך זקוק לה, זה גם עוזר לתהליך השיקום של הנפגעת וזה גם מוריד בצורה דרסטית את הסיכוי לחזרתיות של העבירה

מירב כהן:  אז התחלנו פיילוט גם בתחום החדשני הזה, והשקענו הרבה מאוד גם בקמפיינים ובהסברה כדי להעלות את המודעות, ושיותר אנשים יעזו לפנות ולהתלונן

מירב כהן:       גם בכנסת עברו חוקים חשובים ביותר

מירב כהן:  יש לנו על מה להתגאות בשנה הזו

מירב כהן:  קודם כול, ערכות האונס – עד לשנה הזו, אישה שעברה אונס, שמרו את ערכת האונס שלה רק לשלושה חודשים, ואם עד שהיא השתקמה מהאירוע המטלטל הזה היא החליטה בחלוף זמן שהיא רוצה להגיש תלונה, כבר לא היה לה בסיס עובדתי

מירב כהן:  לא הייתה לה יותר הערכה הזו שתוכיח שהיא אכן נאנסה, ולכן נמנע ממנה להגיש תלונה

מירב כהן:  אנחנו העברנו חקיקה שתחייב את המשטרה לשמור את הערכות הללו ל-50 שנה

מירב כהן:  זה נותן לנפגעות את החופש להשתקם, וכשהן חזקות – לבוא ולהגיש את התלונה

מירב כהן:       במשרד הבריאות תקצבנו ב-21 מיליון שקלים את מערך הטיפול הנפשי לאותן נפגעות

מירב כהן:  קידמנו חקיקה שנוגעת לזכויות של הנפגעות ולשיקום שלהן ולרווחה שלהן, אם אלו נפגעות שלא יהיו חייבות להעיד בנוכחות הפוגע

מירב כהן:  הרחבנו את ההגנה על החיסיון של הטיפול הנפשי

מירב כהן:  למשל, עד לכנסת הזו, הכנסת הקודמת למעשה, הפוגע, תוך כדי ההליך המשפטי, היה יכול לדרוש את התיק של הטיפול הנפשי של הנפגעת – זאת אומרת, לקחת את הסודות הכי גדולים שהיא סיפרה לפסיכולוג או לפסיכולוגית שלה ולעשות בזה שימוש נגדה – וככה פשוט הילכו אימים על נפגעות, ואנחנו עצרנו את זה

מירב כהן:  אמרנו: לא, זה שלה, זה פרטי שלה, ואף אחד לא ייגע לה בזה יותר

מירב כהן:  זה קרה בקדנציה שלנו

מירב כהן:  דאגנו לפיצוי כספי מיידי מטעם המדינה אחרי גזר הדין בעבירות מסוימות

מירב כהן:  במשרד לביטחון פנים הרחבנו את מחלקות המשפחה והמין במשטרה, הגדלנו את כוח האדם, פעלנו לחינוך מגדרי כבר מגילים צעירים כדי להשקיע בחינוך, שמלכתחילה נגדל דור שהוא פחות אלים

מירב כהן:       בקיצור, עשינו המון המון המון

מירב כהן:  אני יכולה להמשיך

מירב כהן:  אני חושבת שיש לנו במה להתגאות, אבל זה כמובן לא מספיק

מירב כהן:  אני חושבת שאנחנו מסיימים את הקדנציה הזו עם הרבה מאוד קבלות

מירב כהן:  אבל יש שלושה דברים שלא הספקנו לעשות, ואנחנו חייבים חייבים להשיג אותם עכשיו

מירב כהן:  אני כבר אומרת, אנחנו לא נהיה אופוזיציה כפי שהאופוזיציה היוצאת הייתה לנו

מירב כהן:  אנחנו קיבלנו אופוזיציה שהיא אופוזיציה למדינה ולא לממשלה, אופוזיציה לא עניינית

מירב כהן:  כמו שהם כינו את זה: אין כאבי בטן

מירב כהן:  מבחינתם, לעצור הכול גם אם זו לא טובת המדינה

מירב כהן:  אין כאבי בטן גם כשמדובר באלימות כלפי נשים

מירב כהן:  וזה מה שקרה

מירב כהן:       אנחנו לא נעשה את זה, אנחנו נהיה ענייניים

מירב כהן:  אנחנו נהיה לטובת מדינת ישראל

מירב כהן:  אנחנו לא נעשה פוליטיקה על החיים של אנשים

מירב כהן:  ויש שלושה דברים קריטיים שאנחנו חייבים לקדם:     האחד זה הפיקוח האלקטרוני על גברים אלימים שיש נגדם צו הרחקה

מירב כהן:  אין לנו דרך לוודא שגבר אלים שישב בכלא, שרוצה לרצוח את אשתו, לא יתקרב אליה

מירב כהן:  אין לנו דרך לוודא שזה לא יקרה בלי אותו איזוק אלקטרוני

מירב כהן:  אנחנו חייבים לשים את הפוליטיקה בצד ולהעביר את זה

מירב כהן:  אני אומרת את זה כחברת אופוזיציה

מירב כהן:  חייבים להעביר את זה

מירב כהן:       הדבר השני זה החקיקה בנושא אלימות כלכלית

מירב כהן:  היום אלימות כלכלית היא לא עבירה בספר החוקים, ואם גבר לוקח את המשכורת של האישה ורושם עליה את כל החובות שלו ומאיים עליה שאסור לה לקנות והיא צריכה לדווח לו, ואין לה שום חירות לנהל את חייה גם אם היא עובדת וזאת המשכורת שלה, אז א

מירב כהן:  זו פגיעה נוראית; ב

מירב כהן:  זה תמיד הצעד הראשון לפני אלימות פיזית

מירב כהן:  אנחנו חייבים לחוקק את זה כדי להציל נפשות של נשים

מירב כהן:       הנושא השלישי זה החתימה על אמנת איסטנבול

מירב כהן:  זו פשוט בושה שמדינת ישראל לא הצטרפה לאמנה הזו

מירב כהן:  הטיעונים שמנגד הם טיעונים לא ענייניים

מירב כהן:  אין בזה שום סכנה לריבונותה של מדינת ישראל, יש פה רק אמירה חדה וחותכת שאנחנו נעשה הכול על מנת להגן על נשים וילדות וילדים במדינת ישראל

מירב כהן:  אנחנו חייבים לעשות את זה

מירב כהן:       אני מבטיחה שאנחנו נהיה ענייניים, ואני אמשיך להילחם מכל מקום שבו אהיה למען שלומן של נשים, למען שוויון של נשים

מירב כהן:  ורק תזכרו שבסוף כל הדברים קשורים אחד לשני: אם אנחנו מתייחסים לנשים כיצור אנושי שהוא לא שווה לגב; והוא לא יכול להסתובב במקומות מסוימים והוא לא יכול לעבוד במקומות מסוימים, אז בסוף אנחנו גם נקבל תוצאה עגומה – שמתייחסים לנשים כלא שוות גם בבית שלהן

מירב כהן:  האלימות והפגיעה בנשים במרחב הציבורי קשורים אחד לשני, ולא צריך להקל בזה ראש

מירב כהן:      אז אני אמשיך לפעול בכל מקום שבו אהיה למען השוויון של נשים ולמען הביטחון האישי שלהן, שאין דבר בסיסי מזה

מירב כהן:  תודה רבה

מיקי לוי: תודה

מיקי לוי:  אני גאה מאוד על העשייה הבאמת-רחבה של המשרד הזה, שהוא היה קטן, ואת באומץ רב ובעבודה קשה הרחבת את העשייה שלו, אז ברכות

מיקי לוי:  אני חושב שבשנה האחרונה אשתי נורית גררה אותי כמעט לכל המקלטים ולדירות המעבר, והרחקנו עד ללונדון לביקור במקלט לנשים מוכות

מיקי לוי:  נורית מובילה איזשהו מהלך של מנטוריות, של הכנת מנטוריות של ליווי נשים לאחר שחרורן מהמקלט או מדירת המעבר

מירב כהן: אבודות

מיקי לוי: חלקן מנותקות מהחיים

מירב כהן: הן אבודות

מיקי לוי: הן אבודות, ולכן המנטוריות, שמוכשרות לטובת העניין הזה, ילוו אותן במשך שנה – מלפתוח חשבון בנק ועד ללשכור דירה ועד ללרשום את הילדים בבית הספר

מיקי לוי:  אנחנו מאוד מאוד גאים על העשייה הזו

מיקי לוי:  ואני מאוד מקווה שבממשלה הבאה לא יעצרו בצורה כזו או אחרת, אלא זה מהלך חברתי יוצא מהכלל

מיקי לוי:  משרדך נתן לזה תמיכה

מיקי לוי:  אז קודם כול, תודה רבה לך על כל העשייה, ראוי להתבשם בה אפילו, ושיהיה בהצלחה

מיקי לוי:  תודה רבה לכולם

מיקי לוי:       הישיבה הבאה תתקיים מחר, יום שלישי, ה' בכסלו התשפ"ג, 29 בנובמבר 2022, בשעה 16:00

מיקי לוי:  ישיבה זו נעולה